
ΝΟΜΟΣ ΥΠΆΡΙΘ. 3072 

Επιθεώρηση αρχών της εξωτερικής υπηρεσίας, εκπαίδευ¬ 
ση και αξιολόγηση των υπαλλήλων του Υπουργείου Ε¬ 
ξωτερικών και άλλες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

ΚΕΦΑΛΑΙΟ ΠΡΩΤΟ 

ΕΠΙΘΕΩΡΗΣΗ ΑΡΧΩΝ ΤΗΣ ΕΞΩΤΕΡΙΚΗΣ ΥΠΗΡΕΣΙΑΣ 
ΑΞΙΟΛΟΓΗΣΗ ΥΠΑΛΛΗΛΩΝ ΚΑΙ ΣΥΝΑΡΤΗΣΗ 
ΤΗΣ ΑΞΙΟΛΟΓΗΣΗΣ ΤΩΝ ΥΠΑΛΛΗΛΩΝ 
ΜΕ ΤΗ ΣΥΝΕΧΙΖΟΜΕΝΗ ΕΚΠΑΙΔΕΥΣΗ ΤΟΥΣ 

Αρθρο 1 

Γενική Επιθεώρηση 

1. Το άρθρο 11 του Οργανισμού του Υπουργείου Εξω¬ 
τερικών, που κυρώθηκε με το άρθρο πρώτο του Ν. 2594/ 
1998 (ΦΕΚ 62 Α'), αντικαθίσταται ως εξής: 

«Άρθρο 11 

Γενική Επιθεώρηση 

1. Η Γενική Επιθεώρηση υποστηρίζει και ελέγχει την 
άρτια, αποτελεσματική, απρόσκοπτη και συντονισμένη 
λειτουργία των ελληνικών αρχών στο εξωτερικό. 

2. Η Γενική Επιθεώρηση υπάγεται απευθείας στον Υ¬ 
πουργό Εξωτερικών. Αποτελεί τη μόνιμη και τακτική ελε¬ 
γκτική υπηρεσία του Υπουργείου Εξωτερικών και είναι 
αρμόδια για τον έλεγχο, επιθεώρηση και εποπτεία των 
πρεσβειών και μόνιμων αντιπροσωπειών, καθώς και των 
έμμισθων και άμισθων προξενικών αρχών. 

Στη Γενική Επιθεώρηση προΐσταται ο Γενικός Επιθεω¬ 
ρητής, ο οποίος είναι εν ενεργεία μόνιμος διπλωματικός 
υπάλληλος με βαθμό Πρέσβη και έπεται στην ιεραρχία 
των Γενικών Γραμματέων. Ο Γενικός Επιθεωρητής ορίζε¬ 
ται από τον Υπουργό Εξωτερικών και αναφέρεται σ’ αυ¬ 
τόν. 

3. Ο Γενικός Επιθεωρητής επικουρείται στο έργο του 
από Επιθεωρητές, οι οποίοι είναι υπάλληλοι του Διπλω¬ 
ματικού Κλάδου. Οι Επιθεωρητές διακρίνονται σε τακτι¬ 
κούς και έκτακτους. Η θέση του Γ ενικού Επιθεωρητή είναι 
ασυμβίβαστη με την ιδιότητα μέλους υπηρεσιακού συμ¬ 
βουλίου. Οι επιθεωρητές εξαιρούνται από τη σύνθεση υ¬ 


πηρεσιακού συμβουλίου εφόσον το κρινόμενο θέμα αφο¬ 
ρά υπάλληλο που υπηρετούσε κατά το διάστημα της επι¬ 
θεώρησης στην αρχή που είχαν επιθεωρήσει. 

4. Με απόφαση του Υπουργού Εξωτερικών διορίζονται 
ως τακτικοί επιθεωρητές μέχρι δέκα υπάλληλοι του δι¬ 
πλωματικού κλάδου με βαθμό Πρέσβη ή πληρεξούσιου 
Υπουργού Α“, από αυτούς που υπηρετούν στην Κεντρική 
Υπηρεσία, κατ’ αποκλειστική ή παράλληλη άσκηση των 
εν λόγω καθηκόντων. Για τις άμισθες προξενικές αρχές 
μπορεί να ορίζονται ως επιθεωρητές και υπάλληλοι του 
διπλωματικού κλάδου με βαθμό τουλάχιστον συμβούλου 
πρεσβείας. 

5. Με απόφαση του Υπουργού Εξωτερικών ορίζονται ως 
έκτακτοι επιθεωρητές υπάλληλοι του διπλωματικού κλά¬ 
δου με βαθμό Πρέσβη ή πληρεξούσιου Υπουργού Α’ ή Β’. 
Οι έκτακτοι επιθεωρητές επιθεωρούν συγκεκριμένη αρχή 
της Εξωτερικής Υπηρεσίας, όταν αυτό τους ανατίθεται 
από τον Υπουργό Εξωτερικών. 

6. Η Γενική Επιθεώρηση είναι αρμόδια για την τακτική 
και έκτακτη επιθεώρηση όλων των αρχών, εμμίσθων και 
αμίσθων. Η τακτική επιθεώρηση ενεργείται μία τουλάχι¬ 
στον φορά κάθε τρία χρόνια. Η έκτακτη επιθεώρηση ε- 
νεργείται έπειτα από σχετική έγγραφη παραγγελία του Υ¬ 
πουργού Εξωτερικών. Με απόφαση του Υπουργού Εξω¬ 
τερικών εγκρίνεται ο ετήσιος προγραμματισμός της 
τακτικής επιθεώρησης που υποβάλλεται από τον Γ ενικό 
Επιθεωρητή. 

7. Κατά τις τακτικές επιθεωρήσεις των αρχών εξωτερι¬ 
κού διενεργούνται οι εξής έλεγχοι: 

α. λογιστικός - οικονομικός 

β. οργανωτικός - λειτουργικός 

γ. αξιοπρεπούς εμφάνισης της αρχής 

δ. κτιριολογικής υποδομής 

ε. μηχανοργάνωσης και ηλεκτρονικού εξοπλισμού. 

Κατά την επιθεώρηση ελέγχεται και η συμμόρφωση με 
υποδείξεις οι οποίες είχαν γίνει σε προηγούμενες επιθε¬ 
ωρήσεις. 

8. Ο Επιθεωρητής συντάσσει έκθεση επιθεώρησης, την 
οποία υποβάλλει στον Γενικό Επιθεωρητή. Ο Γ ενικός Επι¬ 
θεωρητής με βάση την έκθεση επιθεώρησης υποβάλλει 
σχετική εισήγηση στον Υπουργό Εξωτερικών η οποία, μα¬ 
ζί με την έκθεση επιθεώρησης, κοινοποιείται και στην επι- 
θεωρηθείσα αρχή. Ο Γενικός Επιθεωρητής με βάση τις 
εκθέσεις επιθεώρησης εισηγείται ετησίως στον Υπουργό 

Εξωτερικών σχετικά με τις δυσλειτουργίες και τα εν γένει 
προβλήματα που παρατηρούνται στις αρχές της εξωτερι¬ 
κής υπηρεσίας και εισηγείται λύσεις για την αρτιότερη 
οργάνωση και στελέχωσή τους. 

9. Στο πλαίσιο της τακτικής επιθεώρησης, δεν διενερ- 
γείται αξιολόγη ση των υπαλλήλων πουυπηρετούν στην ε- 
πιθεωρούμενη αρχή. 

10. Η Γενική Επιθεώρηση υποστηρίζεται στο έργο της 
από υπαλλήλους των κλάδων του Υπουργείου Εξωτερι¬ 
κών. Με κοινή απόφαση του Υπουργού Εξωτερικών και 
του κατά περίπτωση συναρμόδιου Υπουργού μπορεί να 
ορίζονται και υπάλληλοι άλλων Υπουργείων, με ειδικές 
γνώσεις για το συγκεκριμένο θέμα, για την υποστήριξη 
του έργου της επιθεώρησης. 

11. Με απόφαση του Υπουργού Εξωτερικών μπορεί να 
ρυθμίζεται κάθε θέμα σχετικό με τη λειτουργία της Γενι¬ 
κής Επιθεώρησης.» 

2. Το άρθρο 26 του Οργανισμού του Υπουργείου Εξω¬ 
τερικών καταργείται. 

3. Στην παράγραφο 1 του άρθρου 22 του Οργανισμού 
του Υπουργείου Εξωτερικών καταργείται η περίπτωση γ“. 
Οι περιπτώσεις δ“ έως θ’ αναριθμούνται σε γ' έως η' αντί¬ 
στοιχα. 

4. Στην παράγραφο 1 του άρθρου 86 του Οργανισμού 
του Υπουργείου Εξωτερικών η λέξη «δεκαπέντε» αντικα¬ 
θίσταται από τη λέξη «πέντε». Οι παράγραφοι 3 και 4 του 
άρθρου 86 του Οργανισμού του Υπουργείου Εξωτερικών 
καταργούνται και η παράγραφος 5 αναριθμείται σε πα¬ 
ράγραφο 3. 

Άρθρο 2 

Ατομικά έγγραφα υπαλλήλων του Υπουργείου 
Εξωτερικών - Μητρώο Εκπαίδευσης - 
Αξιολόγηση Υπαλλήλων 

1. Το άρθρο 60 του Οργανισμού του Υπουργείου Εξω¬ 
τερικών αντικαθίσταται ως εξής: 

«Άρθρο 60 

Προσωπικό μητρώο, ατομικός φάκελος, 
μητρώο εκπαίδευσης, φύλλα αξιολόγησης και εκθέσεις 
αξιολόγησης της δραστηριότητας των υπαλλήλων 

1. Στη Διεύθυνση Προσωπικού του Υπουργείου Εξωτε¬ 
ρικών τηρείται το μητρώο κάθε υπαλλήλου του Υπουργεί¬ 
ου Εξωτερικών, το οποίο αποτελείται από: α) το προσω¬ 
πικό μητρώο, β) τον ατομικό φάκελο και γ) το μητρώο εκ¬ 
παίδευσης του υπαλλήλου. 

2. Το προσωπικό μητρώο του υπαλλήλου συγκροτείται 
μετά το διορισμό του και περιλαμβάνει όλα τα στοιχεία 
που προσδιορίζουν την ατομική, οικογενειακή, περιου¬ 
σιακή και υπηρεσιακή του κατάσταση, σύμφωνα με τις 
κείμενες διατάξεις. 

3.0 ατομικός φάκελος περιλαμβάνει, με την ευθύνη του 
Διευθυντή της Διεύθυνσης Προσωπικού και του νόμιμου 
αναπληρωτή του, από τα στοιχεία του προσωπικού μη¬ 
τρώου τα ακόλουθα: 

α) φύλλα αξιολόγησης, εκθέσεις δραστηριότητας και 
προσφυγές κατ’ αυτών, 

β) αντίγραφα των πράξεων μεταβολής της υπηρεσια¬ 
κής κατάστασης, 

γ) αντίγραφα των πράξεων επιβολής των πειθαρχικών 
ποινών, με την ένδειξη ότι έχουν ή δεν έχουν παραγραφεί, 
καθώς και των κλήσεων σε απολογία, εφόσον έχει επι¬ 
βληθεί πειθαρχική ποινή. 


Όλα τα στοιχεία αριθμούνται και καταχωρούνται στον 
πίνακα περιεχομένων των οικείων φακέλων. Με απόφαση 
του Υπουργού Εξωτερικών οι ατομικοί φάκελοι μπορεί να 
περιλαμβάνουν εκτός των στοιχείων που αναφέρονται 
παραπάνω υπό α', β' και γ' και άλλα στοιχεία, τα οποία α¬ 
φορούν μόνο στην υπηρεσιακή δραστηριότητα των υ¬ 
παλλήλων. Κάθε υπάλληλος έχει δικαίωμα γνώσης των 
στοιχείων του ατομικού του φακέλου, τα οποία είναι α¬ 
πόρρητα έναντι τρίτων. 

4. Το μητρώο εκπαίδευσης περιλαμβάνει όλα τα στοι¬ 
χεία που αφορούν την επιστημονική κατάρτιση του υπαλ¬ 
λήλου και τηρείται με την ευθύνη του Διευθυντή της Διεύ¬ 
θυνσης Προσωπικού και του νόμιμου αναπληρωτή του. 
Το μητρώο εκπαίδευσης συνεκτιμάται επικουρικά από τα 
υπηρεσιακά συμβούλια κατά την αξιολόγηση των ουσια¬ 
στικών προσόντων του υπαλλήλου σε σχέση με τις απαι¬ 
τήσεις της υπηρεσίας. Ειδικότερα το μητρώο εκπαίδευ¬ 
σης περιλαμβάνει: 

α) αντίγραφα των τίτλων σπουδών και μετεκπαίδευσης, 
ανεξαρτήτως της συνάφειάς τους με τα αντικείμενα του 
Υπουργείου Εξωτερικών, 

β) βεβαιώσεις συμμετοχής σε εκπαιδευτικές δραστη¬ 
ριότητες που διοργανώνονται από το Υπουργείο Εξωτε¬ 
ρικών ή άλλους φορείς του δημόσιου τομέα και έχουν 
σχέση μετά αντικείμενα του Υπουργείου Εξωτερικών, 

γ) αιτήσεις του υπαλλήλου για συμμετοχή σε εκπαιδευ¬ 
τικές δραστηριότητες του Υπουργείου Εξωτερικών που 
σχετίζονται με τα αντικείμενα του κλάδου τους και τις εν 
γένει ανάγκες της υπηρεσίας, 

δ) ύστερα από απόφαση του υπηρεσιακού συμβουλίου, 
κάθε άλλο στοιχείο που ζητεί ο υπάλληλος να περιληφθεί 
στο μητρώο εκπαίδευσής του, όπως δημοσιεύσεις, εργα¬ 
σίες, συμμετοχή σε σεμινάρια ή ανακοινώσεις σε συνέ¬ 
δρια, συμμετοχή σε επιμορφωτικά προγράμματα και άλ¬ 
λα. 

Όλα τα στοιχεία που περιλαμβάνονται στο μητρώο εκ¬ 
παίδευσης αριθμούνται και καταχωρίζονται στον πίνακα 
περιεχομένων του. 

5. Με απόφαση του Υπουργού Εξωτερικών ορίζεται ο 
τρόπος τήρησης και ενημέρωσης του προσωπικού μη¬ 
τρώου, του ατομικού φακέλου και του μητρώου εκπαί¬ 
δευσης του υπαλλήλου. 

6. Οι προϊστάμενοι των αρχών της εξωτερικής υπηρε¬ 
σίας και οι διευθυντές των διευθύνσεων της κεντρικής υ¬ 
πηρεσίας και των περιφερειακών υπηρεσιών υποχρεού- 
νται να συντάσσουν κάθε έτος για τους υπηρετούντες 
στην υπηρεσία τους υπαλλήλους όλων των υπουργείων 
και κρατικών υπηρεσιών φύλλα αξιολόγησης, τα οποία 
πρέπει να περιέχουν, μεταξύ άλλων, σαφείς και τεκμη¬ 
ριωμένες κρίσεις για το ήθος, την κατάρτιση, την ικανό¬ 
τητα και την απόδοση κάθε υπαλλήλου, σε συνάρτηση με 
τα συγκεκριμένα καθήκοντα που του έχουν ανατεθεί. Οι 
γενικοί διευθυντές συντάσσουν εκθέσεις αξιολόγησης 
της δραστηριότητας των διευθυντών των υπ’ αυτών δι¬ 
ευθύνσεων. Ο υπηρεσιακός Γενικός Γραμματέας συ¬ 
ντάσσει εκθέσεις αξιολόγησης της δραστηριότητας των 
γενικών διευθυντών, του Γενικού Επιθεωρητή, καθώς και 
των προϊσταμένων των επί μέρους υπηρεσιών, που υπά¬ 
γονται απευθείας στον Υπουργό. Οι προϊστάμενοι των 
πρεσβευτικών αρχών υποχρεούνται να συντάσσουν έκ¬ 
θεση αξιολόγησης της δραστηριότητας των προϊσταμέ¬ 
νων των έμμισθων προξενικών αρχών της χώρας διαπί¬ 
στευσής τους. 

7. Η παράλειψη σύνταξης φύλλων αξιολόγησης και εκ¬ 
θέσεων αξιολόγησης της δραστηριότητας, σύμφωνα με 
τα ως άνω οριζόμενα, αποτελεί πειθαρχικό παράπτωμα. 

8. Ο προϊστάμενος καλείτον αξιολογούμενο προκειμέ- 
νου να του επισημάνει ενδεχόμενες αδυναμίες και να του 
υποδείξει τρόπους βελτίωσης της απόδοσής του. 

9. Ελάχιστος χρόνος πραγματικής κοινής υπηρεσίας α- 
ξιολογούντος και αξιολογούμενου, μετά τον οποίο επι¬ 
βάλλεται η σύνταξη φύλλου αξιολόγησης ή εκθέσεως α¬ 
ξιολόγησης της δραστηριότητας, είναι οι έξι μήνες. Το τε¬ 
λευταίο φύλλο αξιολόγησης ή η τελευταία έκθεση 
δραστηριότητας συντάσσεται σε κάθε περίπτωση το αρ¬ 
γότερο μέσα σε ένα τρίμηνο από τη μετακίνηση του προϊ¬ 
σταμένου ή του αξιολογουμένου. 

10. Τα φύλλα αξιολόγησης και οι εκθέσεις αξιολόγησης 
της δραστηριότητας κοινοποιούνται μέσα σε τρεις μήνες 
από τη σύνταξή τους στους ενδιαφερομένους από τη Δι¬ 
εύθυνση Προσωπικού. Οι υπάλληλοι του Υπουργείου Ε¬ 
ξωτερικών έχουν δικαίωμα ενδικοφανούς προσφυγής 
στο αρμόδιο υπηρεσιακό συμβούλιο μέσα σε προθεσμία 
δύο μηνών απάτην κοινοποίηση του φύλλου αξιολόγησης 
όταν επικαλούνται: 

α) Ανυπαρξία πραγματικών περιστατικών. 

β) Αναιτιολόγητη αρνητική κρίση. 

γ) Παράβαση νόμου. 

Το αρμόδιο υπηρεσιακό συμβούλιο μπορεί να καλεί σε 
ακρόαση τον κριθέντα υπάλληλο. Ο τελευταίος έχει δι¬ 
καίωμα να παραστεί ενώπιον του Συμβουλίου, μόνοςή με 
δικηγόρο. 

Το αρμόδιο υπηρεσιακό συμβούλιο επιλαμβάνεται επί¬ 
σης των προσφυγών των κρινόμενων προϊσταμένων αρ¬ 
χών εξωτερικού, των διευθυντών, γενικών διευθυντών και 
προϊσταμένων γραφείων και υπηρεσιών της κεντρικής υ¬ 
πηρεσίας και των περιφερειακών υπηρεσιών, καθώς και 
του Γ ενικού Επιθεωρητή, όταν αναφέρονται στα προανα- 
φερθέντα αρνητικά στοιχεία του κειμένου της έκθεσης 
δραστηριότητάς τους. 

Εάν οι λόγοι της προσφυγής κριθούν βάσιμοι, το αρμό¬ 
διο υπηρεσιακό συμβούλιο προβαίνει σε διόρθωση ή και 
απάλειψη του φύλλου αξιολόγησης ή της έκθεσης δρα¬ 
στηριότητας ή αναπέμπει την υπόθεση στη Διεύθυνση 
Προσωπικού, η οποία οφείλει να πράξει τα εντελλόμενα 
στην απόφασή του. 

Με απόφαση του Υπουργού Εξωτερικών μπορεί να κα¬ 
θορίζονται η διαδικασία και ειδικότερα θέματα σχετικά με 
την προσφυγή.» 

2. Προσφυγές κατά φύλλων ή εκθέσεων αξιολόγησης οι 
οποίες έχουν ασκηθεί ενώπιον του Συμβουλίου Επιθεώ¬ 
ρησης εισάγονται εφεξής προς εξέταση στο αρμόδιο υ¬ 
πηρεσιακό συμβούλιο. 

Άρθρο 3 

Διπλωματική Ακαδημία 

1. Στην παράγραφο 2 του άρθρου 14 του Οργανισμού 
του Υπουργείου Εξωτερικών προστίθενται περιπτώσεις ε' 
καιστ'ως εξής: 

«ε) η κατάρτιση σχεδίων συμφωνιών για την οργάνωση 
μεταπτυχιακών προγραμμάτων σπουδών ή ειδικών κύ¬ 
κλων σπουδών καθώς και την εκτέλεση ερευνητικών προ¬ 
γραμμάτων μεταξύ του Υπουργείου Εξωτερικών και Ανώ¬ 
τατων Εκπαιδευτικών Ιδρυμάτων (Α.Ε.Ι.) ή Τεχνολογικών 
Εκπαιδευτικών Ιδρυμάτων (Τ.Ε.Ι.) της ημεδαπής ή ανα¬ 
γνωρισμένων ισότιμων της αλλοδαπής, καθώς και με α¬ 


ναγνωρισμένους ερευνητικούς φορείς, στο πλαίσιο της 
κείμενης νομοθεσίας, 

στ) η οργάνωση εκπαιδευτικών προγραμμάτων σε θέ¬ 
ματα αρμοδιότητας του Υπουργείου Εξωτερικών για υ¬ 
παλλήλους άλλων Υπουργείων και κρατικών υπηρεσιών, 
αυτοτελώς ή σε συνεργασία με το Εθνικό Κέντρο Δημό¬ 
σιας Διοίκησης.» 

2. Το πρώτο εδάφιο της παρ. 4του άρθρου 14του Ορ¬ 
γανισμού του Υπουργείου αντικαθίσταται ως εξής: 

«Στη Διπλωματική Ακαδημία συνιστάται με απόφαση 
του Υπουργού Εξωτερικών εννεαμελές Εκπαιδευτικό 
Συμβούλιο με τριετή θητεία. Με απόφαση του Υπουργού 
Εξωτερικών δύνανται τα μέλη του Εκπαιδευτικού Συμ¬ 
βουλίου να αυξάνονται μέχρι του αριθμού των δεκαπέντε 
(15) ώστε να περιλάβει πρόσωπα και πέρα από τα οριζό¬ 
μενα στην παρούσα παράγραφο. Το Εκπαιδευτικό Συμ¬ 
βούλιο είναι αρμόδιο να:». 

3. Το πρώτο εδάφιο της παραγράφου 5 του άρθρου 14 
του Οργανισμού του Υπουργείου Εξωτερικών αντικαθί¬ 
σταται ως εξής: 

«Διαγωνισμός εισαγωγής υποψηφίων ακολούθων πρε¬ 
σβείας στη Διπλωματική Ακαδημία διενεργείται τουλάχι¬ 
στον μια φορά κατ’ έτος, εφόσον προβλέπεται η ύπαρξη 
κενών οργανικών θέσεων ακολούθων πρεσβείας.» 

4. Η κατά το άρθρο 16 του π.δ. 17/1999 (ΦΕΚ 10 Α') αρ¬ 
χική επαγγελματική εκπαίδευση των υποψηφίων ακολού¬ 
θων πρεσβείας της ΙΑ' εκπαιδευτικής σειράς της Διπλω¬ 
ματικής Ακαδημίας λήγει την 31η Αυγούστου 2003. Οι ε- 
ξιτήριες εξετάσεις διενεργούνται μετά από αυτή την 
ημερομηνία. Η κατά την παράγραφο 2 του άρθρου 16 του 
ίδιου προεδρικού διατάγματος άσκηση των παραπάνω υ¬ 
ποψηφίων ακολούθων πρεσβείας αρχίζει τη 15η Δεκεμ¬ 
βρίου 2002 και λήγει την 30ή Ιουνίου 2003. Η διδασκαλία 
των μαθημάτων τους διακόπτεται από την έναρξη της ά¬ 
σκησης και συνεχίζεται μετά τη λήξη αυτής. Για τους πα¬ 
ραπάνω υποψηφίους ακολούθους πρεσβείας ο προβλε- 
πόμενος στο άρθρο 78 παρ. 2 του Οργανισμού του Υ¬ 
πουργείου Εξωτερικών, όπως αυτό αντικαθίσταται από 
το άρθρο 8 παρ. 1 του παρόντος, χρόνος πραγματικής υ¬ 
πηρεσίας που πρέπει να έχουν συμπληρώσει μετά το διο¬ 
ρισμό τους προκειμένου να κριθούν από το υπηρεσιακό 
συμβούλιο αν είναι κατάλληλοι προς μονιμοποίηση, ορί¬ 
ζεται σε δέκα μήνες. 

5. Επιτρέπεται η εισαγωγή στη Διπλωματική Ακαδημία 
επιτυχόντων υποψηφίων ακολούθων και πέραν του αριθ¬ 
μού των προκηρυσσόμενων θέσεων, εφόσον υφίσταται 
προ της λήξης του διαγωγισμού σχετική έγκριση για τις ε¬ 
πιπλέον θέσεις σύμφωνα με τις κείμενες διατάξεις. Η διά¬ 
ταξη αυτή έχει αναδρομική ισχύ από την 1.1.2002. 

6. Στην παράγραφο 1 του άρθρου 14 του Οργανισμού 
του Υπουργείου Εξωτερικών που κυρώθηκε με το άρθρο 
πρώτο του Ν. 2594/1998 (ΦΕΚ 62 Α'), προστίθεται εδάφιο 
ως εξής: 

«Με απόφαση του Υπουργού Εξωτερικών ορίζεται Δι¬ 
ευθυντής Σπουδών της Διπλωματικής Ακαδημίας είτε υ¬ 
πάλληλος του διπλωματικού κλάδου με βαθμό τουλάχι¬ 
στον Συμβούλου Πρεσβείας Α' είτε μετακλητός υπάλλη¬ 
λος. Σε περίπτωση που ορίζεται μετακλητός υπάλληλος, 
αυτός εξομοιούται μισθολογικά με Σύμβουλο Πρεσβείας 
Α'. Εάν αυτός είναι υπάλληλος ή λειτουργός του δημόσι¬ 
ου τομέα, ο χρόνος υπηρεσίας στη θέση του Διευθυντή 
Σπουδώντης Διπλωματικής Ακαδημίας λογίζεται για όλες 
τις συνέπειες ως πραγματική υπηρεσία στην οργανική 
του θέση.» 

ΚΕΦΑΛΑΙΟ ΔΕΥΤΕΡΟ 

ΥΠΗΡΕΣΙΑΚΑ ΚΑΙ ΥΠΑΛΛΗΛΙΚΑ ΘΕΜΑΤΑ 
ΤΟΥ ΥΠΟΥΡΓΕΙΟΥ ΕΞΩΤΕΡΙΚΩΝ 

Άρθρο 4 

Θέματα Αρχών της Εξωτερικής Υπηρεσίας 

1. Στο άρθρο 41 του Οργανισμού του Υπουργείου Εξω¬ 
τερικών προστίθεται παράγραφος 3 ως εξής: 

«3. Με προεδρικό διάταγμα, που εκδίδεται με πρόταση 
του Υπουργού Εξωτερικών, ρυθμίζονται θέματα σχετικά 
με την εφαρμογή της ηλεκτρονικής διακίνησης εγγρά¬ 
φων και της εξυπηρέτησης των πολιτών με ηλεκτρονικό 
ταχυδρομείο από τις προξενικές αρχές σύμφωνα με όσα 
ορίζονται στο άρθρο 14 του Ν. 2672/1998 (ΦΕΚ290Α') και 
στο π.δ. 150/2001 (ΦΕΚ 125 Α'). Με όμοιο διάταγμα μπο¬ 
ρεί να προβλεφθούν οι λεπτομέρειες της πιστοποίησης 
των ηλεκτρονικών υπογραφών.» 

2. Το άρθρο 43 του Οργανισμού του Υπουργείου Εξω¬ 
τερικών καταργείται. Σχετικά με την προξενική διατίμηση 
εφαρμόζονται οι διατάξεις του Ν. 2949/2001 (ΦΕΚ 243 Α') 
και των κατ’ εξουσιοδότησή του εκδιδομένων προεδρι¬ 
κών διαταγμάτων και υπουργικών αποφάσεων. 

3. Μετά το άρθρο 62 του Οργανισμού του Υπουργείου 
Εξωτερικών προστίθεται άρθρο 62Α με τίτλο «Ανάκληση 
Υπαλλήλων» ως εξής: 

«Σε περίπτωση που το κράτος διαπίστευσης αρνείται να 
δεχθεί τη διαπίστευση ή την ανακοίνωση ή να προβεί σε α¬ 
ναγνώριση, ή την αποσύρει ή την ανακαλέσει, καθώς και 
εάν ο υπάλληλος εμπίπτει σε σοβαρό πειθαρχικό παρά¬ 
πτωμα που εκθέτει τη Χώρα ή την αρχή στην οποία υπη¬ 
ρετεί, επιτρέπεται η άμεση ανάκλησή του κατά παρέκκλι¬ 
ση όσων προβλέπονται στα άρθρα 81, 100, 108 και 117. 
Στηνπερίπτωση αυτή, το αρμόδιο υπηρεσιακό συμβούλιο 
συνέρχεται μέσα σε τριάντα ημέρες από την έκδοση της 
διαταγής ανάκλησής του καιγνωμοδοτείγιατη μετάθεση 
ή μη του υπαλλήλου. Στον μετακινούμενο κατά τα ανωτέ¬ 
ρω χορηγούνται και οι δαπάνες μεταφοράς της οικο¬ 
σκευής.» 

Άρθρο 5 

Θέματα οργάνωσης της Ελληνικής Προεδρίας 
στην Ευρωπαϊκή Ένωση 

1. Το πέμπτο εδάφιο της παραγράφου 1 του άρθρου 16 
του Ν. 2949/2001 (ΦΕΚ 243 Α') αντικαθίσταται από τα α¬ 
κόλουθα εδάφια ως εξής: 

«Με απόφαση του Υπουργού Εξωτερικών ορίζεται ως 
Προϊστάμενος του Γραφείου Ελληνικής Προεδρίας ανώ¬ 
τερος υπάλληλος ή στέλεχος του ευρύτερου δημόσιου 
τομέα ή ιδιώτης με ειδικές γνώσεις, επιστημονική κατάρ¬ 
τιση και εμπειρία, ο οποίος προσλαμβάνεται με σύμβαση 
εργασίας ορισμένου χρόνου. 

Με κοινή απόφαση των Υπουργών Οικονομίας και Οικο¬ 
νομικών και Εξωτερικών καθορίζεται η αμοιβή του προϊ¬ 
σταμένου του Γραφείου Ελληνικής Προεδρίας. 

Στον αποσπώμενο υπάλληλο του ευρύτερου δημόσιου 
τομέα, που καταλαμβάνει τη θέση του Προϊσταμένου του 
ανωτέρω Γραφείου καταβάλλονται κατ’ επιλογήν είτε το 
σύνολο των αποδοχών της κύριας θέσης του είτε οι απο¬ 
δοχές που καθορίζονται για τον Προϊστάμενο του Γρα¬ 
φείου Ελληνικής Προεδρίας με την κοινή υπουργική από¬ 
φαση του προηγούμενου εδαφίου. 

Αν ο Προϊστάμενος του Γραφείου Ελληνικής Προε¬ 
δρίας δεν είναι υπάλληλος του Υπουργείου Εξωτερικών, 


τα φύλλα ποιότητας όσων υπαλλήλωντου Υπουργείου Ε¬ 
ξωτερικών υπηρετούν στο Γραφείο Ελληνικής Προε¬ 
δρίας συντάσσονται από τον Γ ενικό Διευθυντή Υποθέσε¬ 
ων Ευρωπαϊκής Ένωσης.» 

2. Στο τέλος της παραγράφου 1 του άρθρου 16 του Ν. 
2949/2001 προστίθενται εδάφια ως εξής: 

«Στους ως άνω αποσπασμένους υπαλλήλους καταβάλ¬ 
λονται πλήρως οι πάσης φύσεως αποδοχές και τα επιδό¬ 
ματα της οργανικής τους θέσης, με την επιφύλαξη των 
διατάξεων των άρθρων 8 και 10 του Ν. 2470/1997. Η μι¬ 
σθοδοσία εν γένει των αποσπασμένων στο Γ ραφείο Ελ¬ 
ληνικής Προεδρίας υπαλλήλων βαρύνει τις υπηρεσίες και 
τους φορείς από τους οποίους αποσπώνται.» 

3. Στο τέλος της παραγράφου 3 του άρθρου 16 του Ν. 
2949/2001 προστίθεται εδάφιο ως εξής: 

«Με όμοιες αποφάσεις η προβλεπόμενη στα ανωτέρω 
εδάφια μηνιαία ειδική αποζημίωση μπορεί να καταβάλλε¬ 
ται και σε υπαλλήλους που απασχολούνται με οποιαδή¬ 
ποτε σχέση εργασίας ή είναι αποσπασμένοι στο Γ ραφείο 
Ελληνικής Προεδρίας του Υπουργείου Εξωτερικών, κα¬ 
θώς και στα άλλα Υπουργεία για την προετοιμασία και διε¬ 
ξαγωγή της Ελληνικής Προεδρίας της Ευρωπαϊκής Ένω¬ 
σης.» 

4. Στο τέλος της παραγράφου 3 του άρθρου 31 του Ορ¬ 
γανισμού του Υπουργείου Εξωτερικών, όπως η τελευταία 
τροποποιήθηκε με την παράγραφο 1 του άρθρου 11 του 
Ν. 2949/2001, διαγράφεται η φράση «με την κατάρτιση 
μελετών ή τη διεξαγωγή ερευνών.» 

5. Η ισχύς των παραγράφων 1,2 και 3 του άρθρου αυ¬ 
τού αρχίζει από την ημέρα της θέσης σε ισχύ του Ν. 2949/ 
2001 . 


Άρθρο 6 

Θέματα Κέντρου Ανάλυσης και Σχεδιασμού 

1. Στο τέλος της παρ. 2 του άρθρου 12 του Οργανισμού 
του Υπουργείου Εξωτερικών, όπως αυτό τροποποιήθηκε 
με την παράγραφο 1 του άρθρου 12 του Ν. 2949/2001, 
προστίθεται περίπτωση ε' ως εξής: 

«ε. η έρευνα, τεκμηρίωση και επιστημονική υποστήριξη 
του Υπουργείου Εξωτερικών, καθώς και η συνεργασία με 
πανεπιστημιακά και ερευνητικά κέντρα της ημεδαπής και 
της αλλοδαπής, καθώς και Μη Κυβερνητικές Οργανώσεις.» 

2. Στο τέλος του πρώτου εδαφίου της παραγράφου 5 
του άρθρου 12 του Οργανισμού του Υπουργείου Εξωτε¬ 
ρικών, όπως αυτό τροποποιήθηκε με την παράγραφο 1 
του άρθρου 12 του Ν. 2949/2001, προστίθεται φράση ως 
εξής: «κατ’ απόλυτη παρέκκλιση κάθε γενικής και ειδικής 
διάταξης εξαιρουμένων αυτών του κοινοτικού δικαίου.» 

3. Στο τέλος της παραγράφου 5 του άρθρου 12, όπως 
αυτό τροποποιήθηκε με την παράγραφο 1 του άρθρου 12 
του Ν. 2949/2001, του Οργανισμού του Υπουργείου Εξω¬ 
τερικών προστίθενται εδάφια ως εξής: 

«Με απόφαση του Υπουργού Εξωτερικών και του κατά 
περίπτωση αρμόδιου Υπουργού επιτρέπεται η απόσπα¬ 
ση, κατά παρέκκλιση των κειμένων διατάξεων, εξειδικευ- 
μένου προσωπικού από φορείς του δημόσιου τομέα για 
την πραγματοποίηση συγκεκριμένων προγραμμάτων του 
Κέντρου για διάστημα δύο ετών, που επιτρέπεται να ανα¬ 
νεώνεται. 

Με απόφαση του Υπουργού Εξωτερικών, το Κέντρο Α¬ 
νάλυσης και Σχεδιασμού (Κ.Α.Σ.) επιτρέπεται να διοργα- 
νώνει συνέδρια, καθώς και να καλεί και φιλοξενεί εξέχου- 
σες διεθνείς προσωπικότητες ή αναλυτές διεθνούς κύ- 

ρους, καταβάλλοντας δαπάνες μετακίνησης και διαμονής 
αντίστοιχες της ιδιότητάς τους και ημερήσια αποζημίω¬ 
ση, το ύψος της οποίας δεν μπορεί να υπερβαίνει το τρι¬ 
πλάσιο αυτής που θα ελάμβαναν ανάλογα με την ιδιότητά 
τους, σύμφωνα με όσα ορίζονται στο άρθρο 19 του Ν. 
2685/1999 (ΦΕΚ35Α').»> 

4. Στο άρθρο 12 του Οργανισμού του Υπουργείου Εξω¬ 
τερικών, όπως αυτό τροποποιήθηκε με την παράγραφο 1 
του άρθρου 12του Ν. 2949/2001, προστίθεται παράγρα¬ 
φος 8 ως εξής: 

«8. Συνιστάται στο Κέντρο Ανάλυσης και Σχεδιασμού 
θέση Επιστημονικού Διευθυντή. Στη θέση αυτή διορίζεται 
με απόφαση του Υπουργού Εξωτερικών είτε μέλοςΔ.Ε.Π. 
Α.Ε.Ι. της ημεδαπής ή ισότιμου της αλλοδαπής, είτε μόνι¬ 
μος υπάλληλος του Υπουργείου Εξωτερικών, κάτοχος δι¬ 
δακτορικού διπλώματος και με ανάλογη ακαδημαϊκή και 
επιστημονική εμπειρία. Ο Επιστημονικός Διευθυντής υ¬ 
ποστηρίζει επιστημονικά το Κέντρο Ανάλυσης και Σχεδια- 
σμού και στο πλαίσιο αυτό επιβλέπει το σύνολο των επι¬ 
στημονικών εργασιών του, συντονίζει τους οικείους συ¬ 
νεργάτες του Κέντρου με την πανεπιστημιακή καιενγένει 
ερευνητική κοινότητα, μεριμνά και επιβλέπει την επεξερ¬ 
γασία και εκπόνηση των εισηγήσεων πολιτικής που το 
Κ.Α.Σ. υποβάλλει προς τον Υπουργό Εξωτερικών.» 

Άρθρο 7 

Θέματα Επιστημονικού Συμβουλίου 

Το άρθρο 27του Οργανισμού του Υπουργείου Εξωτερι¬ 
κών αντικαθίσταται ως εξής: 

«Άρθρο 27 

Επιστημονικό Συμβούλιο 

1. Το Επιστημονικό Συμβούλιο αποτελείται από καθη¬ 
γητές του διεθνούς δικαίου ή του ευρωπαϊκού δικαίου ή 
του δημοσίου δικαίου πανεπιστημίων της ημεδαπής ή της 
αλλοδαπής και τον ειδικό νομικό σύμβουλο. Τα μέλη του 
Επιστημονικού Συμβουλίου διορίζονται με απόφαση του 
Υπουργού Εξωτερικών, με τριετή θητεία, που μπορεί να 
ανανεωθεί και ο αριθμός τους δεν μπορεί να υπερβαίνει 
τα επτά. Με όμοια απόφαση, η οποία εκδίδεται ύστερα α¬ 
πό γνώμη του Επιστημονικού Συμβουλίου, μπορεί να διο¬ 
ρίζονται μέχριτρεις εισηγητές. Οι εισηγητές είναι κάτοχοι 
διδακτορικού διπλώματος στο διεθνές ή το ευρωπαϊκό ή 
το δημόσιο δίκαιο, μετέχουν χωρίς δικαίωμα ψήφου στις 
συνεδριάσεις του Επιστημονικού Συμβουλίου και υπο¬ 
στηρίζουν τα μέλη του στα καθήκοντάτους. Ένας εξ αυ¬ 
τών ασκεί και χρέη γραμματέα του Συμβουλίου. Ο πρόε¬ 
δρος του Επιστημονικού Συμβουλίου εκλέγεται μεταξύ 
των μελών του. 

2. Το Επιστημονικό Συμβούλιο γνωμοδοτεί για ερωτή¬ 
ματα νομικής φύσης μείζονος σημασίας, που του υπο¬ 
βάλλει ο Υπουργός Εξωτερικών, ο Αναπληρωτής Υπουρ¬ 
γός Εξωτερικών, οι Υφυπουργοί Εξωτερικών και η ειδική 
Νομική Υπηρεσία. Με κοινή απόφαση των Υπουργών Οι¬ 
κονομίας και Οικονομικών και Εξωτερικών ορίζεται η α¬ 
μοιβή των μελών του Επιστημονικού Συμβουλίου και των 
εισηγητών.» 

Άρθρο 8 

Θέματα υπηρεσιακής εξέλιξης υπαλλήλων 
του διπλωματικού κλάδου 

1. Η παράγραφος 2 του άρθρου 78 του Οργανισμού του 
Υπουργείου Εξωτερικών αντικαθίσταται ως εξής: 


«2. Οι διοριζόμενοι κατά την παράγραφο 1 ακόλουθοι 
πρεσβείας διανύουν διετή δοκιμαστική υπηρεσία, στην ο¬ 
ποία συνυπολογίζεται και ο χρόνος φοίτησής τους στη Δι¬ 
πλωματική Ακαδημία. Μετά το πέρας της δοκιμαστικής υ¬ 
πηρεσίας και εφόσον έχουν συμπληρώσει ένα έτος πραγ¬ 
ματικής υπηρεσίας μετά το διορισμό τους κρίνονται από 
το υπηρεσιακό συμβούλιο αν είναι κατάλληλοι προς μονι¬ 
μοποίηση.» 

2. Η περίπτωση α' της παραγράφου 1 του άρθρου 79 
του Οργανισμού του Υπουργείου Εξωτερικών αντικαθί¬ 
σταται ως εξής: 

«α. από το βαθμό του ακολούθου πρεσβείας στο βαθμό 
του γραμματέα πρεσβείας Γ' διετής υπηρεσία στο βαθμό 
αυτόν, στον οποίο συνυπολογίζεται και ο χρόνος φοίτη¬ 
σης στη Διπλωματική Ακαδημία, με την προϋπόθεση ότι έ¬ 
χει παρέλθει ένα έτος από το διορισμό». 

3. Όσοι κατά την έναρξη ισχύος του παρόντος νόμου υ¬ 
πηρετούν ως ακόλουθοι πρεσβείας και συγκεντρώνουν 
τις τυπικές προϋποθέσεις της περίπτωσης α' της παρα¬ 
γράφου 1 του άρθρου 79 του Οργανισμού του Υπουργεί¬ 
ου Εξωτερικών, όπως τροποποιείται με την παράγραφο 2 
του παρόντος άρθρου, εισάγονται για κρίση στο υπηρε¬ 
σιακό συμβούλιο και σε περίπτωση θετικής κρίσης προά- 
γονται στο βαθμό του γραμματέα πρεσβείας Γ αναδρο¬ 
μικά από το χρόνο κατά τον οποίο συμπλήρωσαν τις πα¬ 
ραπάνω τυπικές προϋποθέσεις, χωρίς να έχουν δικαίωμα 
αναδρομικής λήψης αποδοχών. 

4. Το στοιχείο η'της παραγράφου 1 του άρθρου 79 του 
Οργανισμού του Υπουργείου Εξωτερικών αντικαθίσταται 
ως εξής: 

«η. από το βαθμό του πληρεξουσίου Υπουργού Α' στο 
βαθμό του Πρέσβη τριετής υπηρεσία στον κατεχόμενο 
βαθμό». 

5. Στην παράγραφο 3 του άρθρου 80 διαγράφεται η 
φράση «από το βαθμό του πληρεξουσίου Υπουργού Β' 
στο βαθμό του πληρεξουσίου Υπουργού Α' και από το 
βαθμό του πληρεξουσίου Υπουργού Α' στο βαθμό του 
Πρέσβη». 

6. Στο τέλος του άρθρου 80 του Οργανισμού του Υ¬ 
πουργείου Εξωτερικών προστίθεται παράγραφος 7 ως ε¬ 
ξής: 

«7. Οι προαγωγές από το βαθμό του πληρεξουσίου Υ¬ 
πουργού Β' στο βαθμό του πληρεξουσίου Υπουργού Α' 
και από το βαθμό του πληρεξουσίου Υπουργού Α' στο 
βαθμό του Πρέσβη ενεργούνται κατ’ απόλυτη εκλογή. Αι¬ 
τιολογία απαιτείται μόνο στην περίπτωση κατάδηλης υ¬ 
περοχής υποψηφίου προς προαγωγή πουπαραλείπεται.» 

7. Στο άρθρο 85 του Οργανισμού του Υπουργείου Εξω¬ 
τερικών προστίθεται εδάφιο που έχει ως εξής: 

«Ως υπηρεσία κατά την έννοια του παρόντος άρθρου 
νοείται κάθε δημόσια υπηρεσία, όπως αυτή περιγράφεται 
στην παράγραφο 2 του άρθρου 84.» 

Η διάταξη αυτή ισχύει αναδρομικά από τη θέση σε ισχύ 
του Ν. 2594/1998. 

Άρθρο 9 

Θέματα κλάδου Εμπειρογνωμόνων 

1. Η παράγραφος 6 του άρθρου 88 του Οργανισμού του 
Υπουργείου Εξωτερικών, όπως τροποποιήθηκε με την 
παράγραφο 4του άρθρου 17του Ν. 2949/2001 (ΦΕΚ243 
Α'), αντικαθίσταται ως εξής: 

«6. Με απόφαση του Υπουργού Εξωτερικών ορίζεται η 
διαδικασία πρόσληψης των υπαλλήλων του κλάδου Ε- 

μπειρογνωμόνων και καθορίζονται οι ειδικότητες των ε¬ 
μπειρογνωμόνων που θα προσληφθούν, με βάση τις ανά¬ 
γκες της υπηρεσίας. Η πρόσληψη διενεργείται με βάση τα 
ουσιαστικά και τυπικά προσόντα των υποψηφίων και τη 
συνάφειά τους προς την προκηρυσσόμενη ειδικότητα. 

Με όμοια απόφαση συγκροτείται επιτροπή επιλογής, η 
οποία αξιολογείτο προσόντα των υποψηφίων επίτη βάσει 
των υποβαλλόμενων στοιχείων τους. Στην απόφαση ορί¬ 
ζονται καιτα ειδικότερα θέματα για τη λειτουργία της επι¬ 
τροπής επιλογής, καθώς και κάθε άλλο θέμα σχετικό με 
την επιλογή των υποψηφίων. 

Οι υποψήφιοι για την κάλυψη των θέσεων εμπειρογνω¬ 
μόνων πρέπει να διαθέτουν, εκτός από τα προσόντα του 
άρθρου 53, πτυχίο Ανώτατου Εκπαιδευτικού Ιδρύματος 
της ημεδαπής ή ισότιμο πτυχίο Ανώτατου Εκπαιδευτικού 
Ιδρύματος της αλλοδαπής, καθώς και μεταπτυχιακό τίτλο 
Α.Ε.Ι. της ημεδαπής ή ισότιμο της αλλοδαπής. Υποψήφιοι 
για την κάλυψη των ανωτέρω θέσεων μπορούν να είναι ό¬ 
σοι έχουν συμπληρώσει το τριακοστό έτος της ηλικίας 
τους και δεν έχουν υπερβεί το πεντηκοστό πέμπτο κατά 
το έτος προκήρυξης της διαδικασίας πρόσληψης. Οι υ¬ 
ποψήφιοι πρέπει να γνωρίζουν, εκτός από την ελληνική, 
την αγγλική ή γαλλική γλώσσα. 

Η προκήρυξη για την πρόσληψη στις ανωτέρω θέσεις 
του κλάδου των Εμπειρογνωμόνων πραγματοποιείται με 
απόφαση του Υπουργού Εξωτερικών, που δημοσιεύεται 
και σε δύο ημερήσιες εφημερίδες των Αθηνών τουλάχι¬ 
στον είκοσι ημέρες πριν από τη διεξαγωγή της σχετικής 
διαδικασίας επιλογής.» 

2. Στο τέλος του άρθρου 88 του Οργανισμού του Υ¬ 
πουργείου Εξωτερικών, προστίθεται παράγραφος 8 ως ε¬ 
ξής: 

«8. Υπάλληλοι των κλάδων ΠΕ, πληντου κλάδου υπαλ¬ 
λήλων Οικονομικών και Εμπορικών Υποθέσεων, που υπη¬ 
ρετούν στις Υπηρεσίες της Γενικής Γραμματείας Διεθνών 
Σχέσεων του Υπουργείου Οικονομίας και Οικονομικών, 
που καταργείται σύμφωνα με τις διατάξεις του άρθρου 7 
του π. δ. 159/2002 (ΦΕΚ140 Α'), οι οποίοι είναι κάτοχοι δι¬ 
δακτορικού διπλώματος, ή μεταπτυχιακού τίτλου σπου¬ 
δών, ή που είναι απόφοιτοι της Εθνικής Σχολής Δημόσιας 
Διοίκησης και έχουν εμπειρία στο αντικείμενο των διε¬ 
θνών οικονομικών σχέσεωντουλάχιστον πέντε ετών, μπο¬ 
ρούν με αίτησή τους να ζητήσουν τη μετάταξή τους στον 
κλάδο Εμπειρογνωμόνων του Υπουργείου Εξωτερικών. 

Εάν οι αιτούντες την κατά τα ανωτέρω μετάταξη ορι- 
σθούν πρόεδροι ή εθνικοί εκπρόσωποι στις αρμόδιες για 
την Ελληνική Προεδρία της Ευρωπαϊκής Ένωσης Επιτρο¬ 
πές του Υπουργείου Οικονομίας και Οικονομικών, η από¬ 
φαση μετάταξής τους τίθεται σε ισχύ μετά τη λήξη της Ελ¬ 
ληνικής Προεδρίας. 

Η μετάταξη ενεργείται με κοινή απόφαση των Υπουργών 
Οικονομίας και Οικονομικών και Εξωτερικών ύστερα από 
γνώμη των υπηρεσιακών συμβουλίων των Υπουργείων Οι¬ 
κονομίας και Οικονομικών και Εξωτερικών. Στο υπηρεσια¬ 
κό συμβούλιο του Υπουργείου Εξωτερικών συμμετέχει 
στην περίπτωση αυτή εκπρόσωπος του κλάδου Εμπειρο¬ 
γνωμόνων σε βαθμό αντίστοιχο της προϋπηρεσίας και ε¬ 
μπειρίας του αιτούντος. Με την ίδια απόφαση γίνεται και 
μεταφορά της οργανικής θέσης που κατείχε ο μετατασ¬ 
σόμενος στον κλάδο Εμπειρογνωμόνων. Οι μετατασσόμε¬ 
νοι τίθενται στην επετηρίδα μετά από τους υπηρετούντες 
στον ίδιο βαθμό υπαλλήλους του κλάδου των Εμπειρο¬ 
γνωμόνων, εντάσσονται στον κλάδο Εμπειρογνωμόνων 


σύμφωνα με τις διατάξεις αυτής της παραγράφου και δεν 
κρίνονται προς προαγωγή πριν συμπληρώσουν τα τυπικά 
προσόντα για προαγωγή οι προηγούμενοι στην επετηρίδα 
ομοιόβαθμοί τους. Με απόφαση των Υπουργών Εξωτερι¬ 
κών και Εσωτερικών, Δημόσιας Διοίκησης και Αποκέντρω¬ 
σης μπορεί να ρυθμίζεται η διαδικασία και θέματα σχετικά 
με την εν λόγω μετάταξη.» 

3. Η παράγραφος 2 του άρθρου 89 του Οργανισμού του 
Υπουργείου Εξωτερικών αντικαθίσταται ως εξής: 

«2. Οι οργανικές θέσεις του κλάδου Εμπειρογνωμόνων 
είναι ενενήντα και κατανέμονται, κατά βαθμό, ως εξής: 
α. Εμπειρογνώμονας Πρεσβευτής - Σύμβουλος Α' 
β. Εμπειρογνώμονας Πρεσβευτής - Σύμβουλος Β' 29 
γ. Εμπειρογνώμονας Α' 
δ. Εμπειρογνώμονας Β' 61. 

Οι θέσεις των βαθμών Εμπειρογνωμόνων Β' και Α', κα¬ 
θώς και οι θέσεις των βαθμών Εμπειρογνωμόνων Πρε- 
σβευτών-Συμβούλων Β' και Α' είναι ενιαίες.» 

4. Στο τέλος του τρίτου εδαφίου της παραγράφου 1 του 
άρθρου 24του Οργανισμού του Υπουργείου Εξωτερικών, 
όπως αντικαταστάθηκε με την παράγραφο 1 του άρθρου 
4 του Ν. 2993/2002 (ΦΕΚ 58 Α'), προστίθεται εδάφιο ως ε- 

ξή ς: 

«Όταν το ζήτημα που επιλαμβάνεται το ΑΥΣ αφορά υ¬ 
παλλήλους του επιστημονικού προσωπικού της ΕΝΥ ή 
του κλάδου Εμπειρογνωμόνων τη θέση του συνδικαλιστι¬ 
κού εκπροσώπου καταλαμβάνει εκπρόσωπος της αντί¬ 
στοιχης συνδικαλιστικής οργάνωσης που ορίζεται με τον 
ίδιο τρόπο.» 

5. Στο τέλος της παραγράφου 3 του άρθρου 24 του Ορ¬ 
γανισμού του Υπουργείου Εξωτερικών προστίθεται εδά¬ 
φιο ως εξής: 

«Όταν το ΑΥΣ επιλαμβάνεται πειθαρχικού ζητήματος υ¬ 
παλλήλου του επιστημονικού προσωπικού της ΕΝΥ ή του 
κλάδου Εμπειρογνωμόνων, τη θέση του συνδικαλιστικού 
εκπροσώπου καταλαμβάνει υπάλληλος του οικείου κλά¬ 
δου με βαθμό αντίστοιχο των πρεσβευτικών, υποδεικνυό¬ 
μενος από την αντίστοιχη συνδικαλιστική οργάνωση, κα¬ 
τά το δυνατόν αρχαιότερος του κρινομένου.» 

Άρθρο 10 

Θέματα προσωπικού 

1. Η ρύθμιση της δεύτερης πρότασης της παραγράφου 
6 του άρθρου 128 του Οργανισμού του Υπουργείου Εξω¬ 
τερικών ισχύει και για τους υπαλλήλους του Κλάδου Διοι¬ 
κητικής, Λογιστικής και Γραμματειακής Υποστήριξης και 
του Κλάδου Διοικητικών Γραμματέων οι οποίοι υπηρε¬ 
τούσαν ως επιτόπιο προσωπικό και εν συνεχεία εντάχθη¬ 
καν στους ανωτέρω κλάδους με το Ν. 2594/1998 (ΦΕΚ 62 
Α'). Σε περίπτωση που είναι υπό μετακίνηση καταλαμβά¬ 
νουν με απόφαση του Υπουργού Εξωτερικών ειδικώς συ- 
νιστώμενες προς τούτο προσωποπαγείς θέσεις στην αρ¬ 
χή στην οποία υπηρετούν. 

2. Οι μόνιμοι υπάλληλοιτης Τεχνικής Υπηρεσίας (άρθρο 
18παρ. 8 του Οργανισμού του Υπουργείου Εξωτερικών), 
που έχουν απολυτήριο τίτλο μέσης τεχνικής σχολής, ε¬ 
ντάσσονται, εφόσον υποβάλουν σχετική αίτηση, χωρίς 
διαφορά αποδοχών στον εισαγωγικό βαθμό του κλάδου 
των Διοικητικών Γραμματέων και έπονται στην επετηρίδα 
όσων εντάχθηκαν στον κλάδο αυτόν με το άρθρο 111 του 
Οργανισμού του Υπουργείου Εξωτερικών. Για την ένταξή 
τους εκδίδεται διαπιστωτική πράξη του Υπουργού Εξωτε¬ 
ρικών. 

3. Οι μόνιμοι υπάλληλοιτου καταργηθέντος κλάδου των 
Τεχνικών Επικοινωνιών, καθώς και οι μόνιμοι υπάλληλοι 
του καταργηθέντος κλάδου Προγραμματιστών, που ε¬ 
ντάχθηκαν στον κλάδο Επικοινωνιών και Πληροφορικής 
με το άρθρο 120 του Οργανισμού του Υπουργείου Εξω¬ 
τερικών και που κατέχουν πτυχίο Α.Ε.Ι. της ημεδαπής ή ι¬ 
σότιμο της αλλοδαπής είτε πτυχίο Τ.Ε.Ι. της ημεδαπής ή 
ισότιμο της αλλοδαπής τετραετούς φοιτήσεως, λαμβά¬ 
νουν από τη δημοσίευση του παρόντος νόμου τα μισθο- 
λογικά κλιμάκια των κατηγοριών στις οποίες ανήκουν βά¬ 
σει των πτυχίων που κατέχουν. 

4. α. Στο δεύτερο εδάφιο της παραγράφου 1 του άρ¬ 
θρου 129 του Οργανισμού του Υπουργείου Εξωτερικών 
προστίθενται μετά τη λέξη «ιατρού» οι λέξεις «θέσεις 
διερμηνέων». 

β. Στο τέλος της παραγράφου 1 του άρθρου 129 του 
Οργανισμού του Υπουργείου Εξωτερικών προστίθεται ε¬ 
δάφιο ως εξής: 

«Με το ίδιο προεδρικό διάταγμα μπορεί να προβλεφθεί 
κατ’ ειδικότητα η δυνατότητα ανανέωσης των συμβάσε¬ 
ων.» 

5. α. Οι θέσεις των ειδικών επιστημονικών συνεργατών 
που προβλέπονται στο άρθρο 130 παρ. 1 του Οργανισμού 
του Υπουργείου Εξωτερικών αυξάνονται κατά δέκα. 

β. Στο τέλος της παραγράφου 1 του άρθρου 130 του 
Οργανισμού του Υπουργείου Εξωτερικών διαγράφεται η 
φράση «η οποία δεν μπορεί να ανανεώνεται» και αντικαθί¬ 
σταται με τη φράση «που μπορεί να ανανεώνεται». 

γ. Οι αποδοχές των ειδικών επιστημονικών ή μορφωτι¬ 
κών συνεργατών του άρθρου 130 του Οργανισμού του 
Υπουργείου Εξωτερικών ορίζονται ίσες με τις αποδοχές 
του προσωπικού με σύμβαση εργασίας ιδιωτικού δικαί¬ 
ου της παρ. 2 του άρθρου 33 του Ν. 2190/1994, οι οποί¬ 
ες καθορίζονται με την κοινή απόφαση των Υπουργών 
Προεδρίας-Εθνικής Άμυνας- Εξωτερικών- Εσωτερικών- 
Εθνικής Οικονομίας- Οικονομικών - Γεωργίας - Εργα¬ 
σίας- Υγείας, Πρόνοιας και Κοινωνικών Ασφαλίσεων - Δι¬ 
καιοσύνης - Εθνικής Παιδείας και Θρησκευμάτων - Πολι¬ 
τισμού - Τουρισμού - Εμπορικής Ναυτιλίας - Δημόσιας 
Τάξης - Μακεδονίας - Θράκης - Αιγαίου - Περιβάλλο¬ 
ντος, Χωροταξίας και Δημόσιων Έργων - Βιομηχανίας, 
Ενέργειας και Τεχνολογίας και Εμπορίου - Μεταφορών 
και Επικόινωνιών-Τύπου και Μ.Μ.Ε. με αριθμό 2069560/ 
3202/0022/31.10.1994 (ΦΕΚ826 Β'). 

6. Στο τέλος της παραγράφου 2 του άρθρου 6 του Ορ¬ 
γανισμού του Υπουργείου Εξωτερικών προστίθενται εδά¬ 
φια ως εξής: 

«Υπάλληλοι άλλων Υπουργείων ή κρατικών υπηρεσιών, 
συμπεριλαμβανομένων και όσων υπάγονται στο Ν. 2812/ 
2000 (ΦΕΚ 67 Α'), καθώς και νομικών προσώπων δημοσί¬ 
ου δικαίου και Οργανισμών Τοπικής Αυτοδιοίκησης πρώ¬ 
του και δεύτερου βαθμού, των οποίων οι σύζυγοι υπηρε¬ 
τούν ως μόνιμοι υπάλληλοι του Υπουργείου Εξωτερικών 
σε αρχή της εξωτερικής υπηρεσίας, επιτρέπεται να απο- 
σπώνται σε υπηρεσία του Δημοσίου ή νομικού προσώπου 
δημοσίου δικαίου που βρίσκεται στο εξωτερικό στην ίδια 
πόλη με την αρχή που υπηρετεί ο σύζυγος ή στην ίδια την 
αρχή ή σε αρχή που εδρεύει στην ίδια πόλη και για όσο 
διάστημα διαρκεί η τοποθέτηση αυτή. Η απόσπαση ενερ- 
γείται με κοινή απόφαση του Υπουργού Εξωτερικών και 
του κατά περίπτωση αρμόδιου Υπουργού μετά από γνώ¬ 
μη του προϊσταμένου της οικείας διπλωματικής ή προξε¬ 
νικής αρχής στην περίπτωση που η απόσπαση γίνεται σε 


αυτήν. Ειδικά για την απόσπαση υπαλλήλων που υπάγο¬ 
νται στο Ν. 2812/2000 απαιτείται προηγουμένως αιτιολο¬ 
γημένη απόφαση του οικείου δικαστικού-υπηρεσιακού 
συμβουλίου. Οι αποσπώμενοι υπάλληλοι λαμβάνουν απο¬ 
κλειστικά τις αποδοχές εσωτερικού, οι οποίες καταβάλ¬ 
λονται από τον φορέα από τον οποίο προέρχονται και δεν 
δικαιούνται επιδόματος υπηρεσίας αλλοδαπής. Στην πε¬ 
ρίπτωση που ο αϊτών την απόσπαση είναι προϊστάμενος 
τμήματος πρέπει να υποβάλει αίτηση προς το οικείο υπη¬ 
ρεσιακό συμβούλιο προκειμένου να απαλλαγεί από τα κα- 
θήκοντά του. Εφόσον ο αϊτών την απόσπαση κατέχει θέ¬ 
ση βαθμού Διευθυντή, η απόσπασή του δεν μπορεί να υ- 
περβεί τα δύο έτη. Οι αποσπάσεις για λόγους 
συνυπηρέτησης δεν μπορούν να υπερβαίνουν συνολικά 
τα έξι έτη στη διάρκεια της υπηρεσίαςτου υπαλλήλου. Οι 
διατάξεις της παραγράφου αυτής δεν εφαρμόζονται κα¬ 
τά την περίοδο της δοκιμαστικής υπηρεσίας των υπαλλή¬ 
λων.» 

7. Υπάλληλοι άλλων Υπουργείων ή κρατικών υπηρε¬ 
σιών, συμπεριλαμβανομένων και όσων υπάγονται στο Ν. 
2812/2000 (ΦΕΚ67Α'), καθώς και νομικών προσώπων δη¬ 
μοσίου δικαίου και οργανισμών τοπικής αυτοδιοίκησης 
πρώτου και δεύτερου βαθμού, οι οποίοι είναι σύζυγοι το¬ 
ποθετημένων στο εξωτερικό υπαλλήλων του διπλωματι¬ 
κού κλάδου, δικαιούνται άδεια άνευ αποδοχών για χρονι¬ 
κό διάστημα μέχρι έξι ετών πλέον του προβλεπόμενου 
στο άρθρο 51 παρ. 3 του Ν. 2683/1999 (ΦΕΚ 19 Α') και στο 
άρθρο 46 παρ. 3του Ν. 2812/2000. Οι εν λόγω υπάλληλοι 
δικαιούνται στις περιπτώσεις αυτές υγειονομική περίθαλ¬ 
ψη σύμφωνα με τις κείμενες διατάξεις, εφόσον καταβάλ¬ 
λουν τις σχετικές εισφορές. 

Άρθρο 11 

Προσαρμογή των διατάξεων του Οργανισμού 
του Υπουργείου Εξωτερικών στο ευρώ 

1. Ο τίτλος του άρθρου 134 του Οργανισμού του Υ¬ 
πουργείου Εξωτερικών αντικαθίσταται ως εξής: 

«Πληρωμές στο εξωτερικό». 

2. Στο άρθρο 134 του Οργανισμού του Υπουργείου Ε¬ 
ξωτερικών οι λέξεις «σε ξένο συνάλλαγμα» αντικαθίστα¬ 
νται από τις λέξεις «σε ευρώ ή ξένο νόμισμα». 

3. Στην παράγραφο 3 του άρθρου 135 του Οργανισμού 
του Υπουργείου Εξωτερικών η λέξη «δραχμές» αντικαθί¬ 
σταται από τη λέξη «ευρώ». 

Άρθρο 12 
Οικονομικά θέματα 

1. α. Στο τέλος του άρθρου 147 του Οργανισμού του Υ¬ 
πουργείου Εξωτερικών προστίθενται εδάφια ως εξής: 

«Με απόφαση του Υπουργού Εξωτερικών, που εκδίδε- 
ται μετά από εισήγηση του Προϊσταμένου της Αρχής, επι¬ 
τρέπεται, μετά από πενταετή τουλάχιστον χρήση, η εκ¬ 
ποίηση αυτοκινήτου ή η απόκτηση με αγορά ή ανταλλαγή 
καινούριου με παράδοση στον πωλητή ή τρίτο με οποια¬ 
δήποτε έννομη σχέση του παλαιού αυτοκινήτου και συμ¬ 
ψηφισμό της αξίας του στο τίμημα της αγοράς. Με από¬ 
φαση των Υπουργών Οικονομίας και Οικονομικών και Ε¬ 
ξωτερικών επιτρέπεται ο ανωτέρω συμψηφισμός και μετά 
από τριετή χρήση. Επιτρέπεται επίσης η απόκτηση αυτο¬ 
κινήτου ή η αντικατάσταση παλαιού με σύμβαση χρημα¬ 
τοδοτικής μίσθωσης. Επιτρέπεται στην περίπτωση αυτή ο 
συνυπολογισμός της αξίας του παλαιού αυτοκινήτου. 
Πριν από την εκποίηση συντάσσεται πρωτόκολλο, στο ο- 

ποίο αναφέρεταιοτύποςτου αυτοκινήτου, οι αριθμοί κυ¬ 
κλοφορίας, πλαισίου και κινητήρα, το έτος κτήσης, η αρ¬ 
χική και η ενεστώσα αξία του και ο αριθμός καταχώρησης 
αυτού στο Βιβλίο Υλικού. Το πρωτόκολλο εγκρίνεται από 
το Υπουργείο Εξωτερικών, η δε εκποίηση διενεργείται κα¬ 
τά τον προσφορότερο και συμφερότερο τρόπο. Το τίμη¬ 
μα αυτό από την εν λόγω εκποίηση, σε περίπτωση μη συμ¬ 
ψηφισμού του με την αξία του νέου αυτοκινήτου, κατατί¬ 
θεται μετά την έκδοση σχετικού γραμματίου είσπραξης, 
σε χωριστό λογαριασμό τραπέζης και αποδίδεται στην 
αρμόδια Δ.Ο.Υ. με έκδοση επιταγής.» 

β. Το πρώτο εδάφιο της περίπτωσης γ' της παραγρά¬ 
φου 5 του άρθρου 148 του Οργανισμού του Υπουργείου 
Εξωτερικών αντικαθίσταται ως εξής: 

«Η κινητή περιουσία του Δημοσίου που υπάρχει στις αρ¬ 
χές της εξωτερικής υπηρεσίας, με εξαίρεση τα αυτοκίνη¬ 
τα, εκποιείται, όταν υπόκειται σε φθορά ή πλεονάζει, με 
κοινή απόφαση των Υπουργών Οικονομίας και Οικονομι¬ 
κών και Εξωτερικών.» 

2. Στο τέλος της περίπτωσης α' της παραγράφου 4 του 
άρθρου 148 του Οργανισμού του Υπουργείου Εξωτερι¬ 
κών προστίθεται πρόταση ως εξής: 

«Επιτρέπεται επίσης η σύναψη με όμοια απόφαση σύμ¬ 
βασης χρηματοδοτικής μίσθωσης ακινήτου με ελληνική ή 
αλλοδαπή τράπεζα ή πιστωτικό ίδρυμα.» 

3. Στο άρθρο 7 του Ν. 2949/2001 (ΦΕΚ 243 Α') προστί¬ 
θεται παράγραφος 3 ως εξής: 

«3. Αδιάθετα υπόλοιπα σε Προξενικές Αρχές από τα πο¬ 
σοστά 2% και 10% επί των προξενικών εισπράξεων, τα ο¬ 
ποία προβλέπονται από τις καταργούμενες σύμφωνα με 
την παράγραφο 1 του παρόντος άρθρου διατάξεις των α¬ 
ναγκαστικών νόμων 553/1937 (ΦΕΚ103Α') και 2106/1939 
(ΦΕΚ 513 Α') αντιστοίχως, εισάγονται με την έκδοση αντι¬ 
στοίχων γραμματίων εισπράξεως στις προξενικές ει¬ 
σπράξεις.» 

4. Στο δεύτερο εδάφιο της παραγράφου 6 του άρθρου 
135 του Οργανισμού του Υπουργείου Εξωτερικών προ¬ 
στίθενται τα εξής: 

«Στην επιτροπή συμμετέχει και ένας εκπρόσωπος του 
Γενικού Λογιστηρίου του Κράτους. Εάν αυτός δεν ορισθεί 
εντός δεκαπέντε ημερών από την περιέλευση της σχετι¬ 
κής πρόσκλησης στο Γ ενικό Λογιστήριο του Κράτους, η ε¬ 
πιτροπή συγκροτείται νομίμως και χωρίς αυτόν.» 

5. Στο τέλος του δεύτερου εδαφίου της παραγράφου 5 
του άρθρου 86 του Οργανισμού του Υπουργείου Εξωτε¬ 
ρικών, όπως αναριθμείται με την παράγραφο 4 του άρ¬ 
θρου 1 του παρόντος νόμου, διαγράφεται η φράση «και 
διακόπτεται η καταβολή της σύνταξής τους». 

6. α. Στο τέλος της περίπτωσης α'της κατηγορίας II της 
παραγράφου 1 του άρθρου 4 του Ν. 2685/1999 (ΦΕΚ 35 
Α') διαγράφονται οι λέξεις «Νομικοί Σύμβουλοι Ειδικής 
Νομικής Υπηρεσίας ΥΠ.ΕΞ.». 

β. Στο τέλος της περίπτωσης γ' της κατηγορίας I της πα¬ 
ραγράφου 1 του άρθρου 4του Ν. 2685/1999 προστίθεται 
η φράση «Ειδικός Νομικός Σύμβουλος και Νομικοί Σύμ¬ 
βουλοι Ειδικής Νομικής Υπηρεσίας Υπουργείου Εξωτερι¬ 
κών». 

Άρθρο 13 

Θέματα εφαρμογής του Ε.Σ.Ο.Α.Β. 

1. Στο τέλος της παραγράφου 2 του άρθρου 1 του Ν. 
2996/2002 προστίθεται εδάφιο ως εξής: «Ειδικότερα για 
την περιοχή του Κοσσόβου (Ομοσπονδιακή Δημοκρατία 


της Γιουγκοσλαβίας), που τελεί υπό Διεθνή Διοίκηση, 
σύμφωνα με την απόφαση 1244/1999 του Συμβουλίου Α¬ 
σφαλείας των Ηνωμένων Εθνών, από το συνολικό ύψος 
των πιστώσεων, που προβλέπεται στο άρθρο 5 παρ. 1, θα 
διατεθούν δεκαπέντε εκατομμύρια (15.000.000) ευρώ. 
Για την πραγματοποίηση των έργων και δράσεων του 
Ε.Σ.Ο.Α.Β. στην περιοχή του Κοσσόβου, θα χρηματοδο¬ 
τούνται, με απόφαση του Υπουργού Εξωτερικών, κατά 
παρέκκλιση των διατάξεων του άρθρου 3, κοινωφελή ι¬ 
δρύματα, ελληνικές και ξένες μη κυβερνητικές οργανώ¬ 
σεις και φορείς της Ευρωπαϊκής Ένωσης. Γ ια το όλο 
πλέγμα των έργων και δράσεων θα ενημερώνεται η Διε¬ 
θνής Διοίκηση της περιοχής του Κοσσόβου (ΨΝΜΙΚ).» 

2. Στο άρθρο 4 του Ν. 2996/2002 (ΦΕΚ 62 Α') προστίθε¬ 
ται παράγραφος 6 ως εξής: 

«6. Η Επιτροπή Παρακολούθησης κατά τη διαδικασία α¬ 
ξιολόγησης των προτάσεων έργων ή δράσεων, καθώς και 
κατά την παρακολούθηση της εξέλιξης της υλοποίησης 
κάθε προγράμματος, δύναται να ζητεί τη συμμετοχή φο¬ 
ρέων του δημόσιου τομέα, όπως αυτός καθορίζεται από 
τις διατάξεις του άρθρου 1 παρ.6 του Ν. 1256/1982 (ΦΕΚ 
65 Α'), καθώς και φορέων ιδιωτικών μη κερδοσκοπικών 
σύμφωνα με την κείμενη νομοθεσία, προκειμένου αυτοί 
να συνδράμουν τις εργασίες της είτε με την παροχή εξει- 
δικευμένων γνώσεων ή τεχνογνωσίας είτε στοντομέατης 
ενημέρωσης σχετικά με τα έργα και τις δράσεις του 
Ε.Σ.Ο.Α.Β.» 

3. Στο άρθρο 5 του Ν. 2996/2002 (ΦΕΚ 62 Α') προστίθε¬ 
ται παράγραφος 4 ως εξής: 

«4. Κατά την εφαρμογή του Ελληνικού Σχεδίου Οικονο¬ 
μικής Ανασυγκρότησης των Βαλκανίων (Ε.Σ.Ο.Α.Β.) το Υ¬ 
πουργείο Εξωτερικών δύναται να χρηματοδοτεί τους φο¬ 
ρείς που αναφέρονται στην παράγραφο 6 του άρθρου 4 
για τη μερική ή ολική κάλυψη των δαπανών τους, οι οποί¬ 
ες θα προκύπτουν από τη συμμετοχή τους στη διαδικασία 
αξιολόγησης των προτάσεων έργων ή δράσεων, παρακο¬ 
λούθησης της εξέλιξης της υλοποίησης των προγραμμά¬ 
των, καθώς και ενημέρωσης για τα έργα και τις δράσεις 
του Ε.Σ.Ο.Α.Β. Η σχετική δαπάνη περιλαμβάνεται στο δι¬ 
οικητικό και διαχειριστικό κόστος της προηγούμενης πα¬ 
ραγράφου.» 

Άρθρο 14 

Θέματα Διεθνών Οικονομικών Σχέσεων και 
Αναπτυξιακής Συνεργασίας 

1. Συνιστάται Γ ραφείο Οικονομικών και Εμπορικών Υπο¬ 
θέσεων Βόρειας Ελλάδας. Το Γ ραφείο είναι περιφερεια¬ 
κή υπηρεσία του Υπουργείου Εξωτερικών, έχει έδρα τη 
Θεσσαλονίκη και υπάγεται στη συσταθείσα με το άρθρο 
7 του π.δ. 159/2002 (ΦΕΚ 140 Α') Γενική Γραμματεία Διε¬ 
θνών Οικονομικών Σχέσεων και Αναπτυξιακής Συνεργα¬ 
σίας. Του Γραφείου προΐσταται υπάλληλος του κλάδου 
Οικονομικών και Εμπορικών Υποθέσεων (Ο.Ε.Υ.) με βαθ¬ 
μό τουλάχιστον συμβούλου Ο.Ε.Υ.. 

2. Στην αρμοδιότητα του συνιστώμενου δυνάμει των 
διατάξεων της παραγράφου 1 Γραφείου ανήκουν: 

α) Ο χειρισμός των θεμάτων της αρμοδιότητας της Γ ε¬ 
νικής Γραμματείας Διεθνών Οικονομικών Σχέσεων και Α¬ 
ναπτυξιακής Συνεργασίας, που απαιτούν επιτόπια πα¬ 
ρουσία και διαχείριση, κατόπιν οδηγιών της Κεντρικής Υ¬ 
πηρεσίας. 

β) Η παρακολούθηση θεμάτων αρμοδιότητας της Γενι¬ 
κής Γ ραμματείας Διεθνών Οικονομικών Σχέσεων και Ανα- 

τκυξιακής Συνεργασίας που αφορούν τη δραστηριοποίη- 
ση των ελληνικών επιχειρήσεων του χώρου της Βόρειας 
Ελλάδας στο εξωτερικό, ενημερώνοντας σχετικά την Κε¬ 
ντρική Υπηρεσία και τα καθ’ ύλην αρμόδια γραφεία 
Ο.Ε.Υ., καθώς και των διμερών οικονομικών σχέσεων με 
τις χώρες της Νοτιοανατολικής Ευρώπης και της παρευ- 
ξείνιας ζώνης. 

γ) Η παρακολούθηση θεμάτων αρμοδιότητας της Γενι¬ 
κής Γραμματείας Διεθνών Οικονομικών Σχέσεων και Ανα¬ 
πτυξιακής Συνεργασίας για τις χώρες της Νοτιοανατολι¬ 
κής Ευρώπης και της παρευξείνιας ζώνης. 

δ) Η δυνατότητα υποστήριξης μετά από οδηγίες της Κε¬ 
ντρικής Υπηρεσίας ειδικών δράσεων που πραγματοποι¬ 
ούνται στις ανωτέρω περιοχές, στο πλαίσιο των προ¬ 
γραμμάτων Αναπτυξιακής Συνεργασίας και του Ελληνι¬ 
κού Σχεδίου για την Οικονομική Ανασυγκρότηση των 
Βαλκανίων (Ε.Σ.Ο.Α.Β.) (ν. 2996/2002, ΦΕΚ62 Α'). 

ε) Η συστηματική επικοινωνία και συνεργασία με τους 
κλαδικούς και επαγγελματικούς φορείς των επιχειρήσε¬ 
ων της Βόρειας Ελλάδας, καθώς και τους συναφείς διε¬ 
θνείς οργανισμούς που έχουν έδρα ή εκπροσωπούνται 
στη Θεσσαλονίκη, καθώς και τις εκεί εγκατεστημένες 
προξενικές αρχές, στο πλαίσιο των αρμοδιοτήτων της Γ ε¬ 
νικής Γ ραμματείας Διεθνών Οικονομικών Σχέσεων και Α¬ 
ναπτυξιακής Συνεργασίας. 

3.0 Διευθυντήςτου Γ ραφείου Ο.Ε.Υ. Βόρειας Ελλάδας 
λειτουργεί και ως σύμβουλος του Υπουργού Μακεδονίας 
- Θράκης. 

4. Το Γ ραφείο Ο.Ε.Υ. Βόρειας Ελλάδας στελεχώνεται α¬ 
πό υπαλλήλους του κλάδου Ο.Ε.Υ. και του κλάδου Διοι¬ 
κητικών Γραμματέων σε προσωποπαγείς θέσεις. 

5. Στο Γ ραφείο Ο.Ε.Υ. Βόρειας Ελλάδας δύνανται να υ¬ 
πηρετούν και συμβασιούχοι υπάλληλοι. 

6. Στην έννοια της παραγράφου 1 του άρθρου 11 του Ν. 
2731/1999 (ΦΕΚ 138 Α') περιλαμβάνονται και τα νομικά 
πρόσωπα ιδιωτικού δικαίου της παραγράφου 1 του άρ¬ 
θρου 17τουΝ. 2083/1992 (ΦΕΚ 159 Α'). 

7. α. Στο άρθρο 1 παρ.4περ.β'του Ν. 2297/1995 (ΦΕΚ50 
Α') προστίθενται αριθμοί 22 και 23 ως εξής: 

«22. Πεκίνου Σαγκάη αυτή του Γενικού Προξενείου 
της Ελλάδας στη Σαγκάη 

23. Σεράγεβο Σεράγεβο Βοσνία - Ερζεγοβίνη». 

β. Στο άρθρο 1 παρ. 4περ. γ'του Ν. 2297/1995 (ΦΕΚ 50 
Α') προστίθεται αριθμός 39 ως εξής: 

«39. ΤελΑβίβ Ιεροσόλυμα αυτή του Γενικού Προ¬ 
ξενείου Ιεροσολύμων». 

8. Ως έδρα της Επιτροπής Παρακολούθησης του Ελλη¬ 
νικού Σχεδίου για την Οικονομική Ανασυγκρότηση των 
Βαλκανίων (άρθρο 4 του Ν. 2996/2002 και κ.υ.α. Οικονο¬ 
μίας και Οικονομικών - Εξωτερικών 968/24.4.2002, ΦΕΚ 
563 Β') ορίζεται η Θεσσαλονίκη. 

ΚΕΦΑΛΑΙΟ ΤΡΙΤΟ 

ΛΥΣΗ ΚΑΙ ΕΚΚΑΘΑΡΙΣΗ ΕΘΝΙΚΟΥ ΙΔΡΥΜΑΤΟΣ 

ΥΠΟΔΟΧΗΣ ΚΑΙ ΑΠΟΚΑΤΑΣΤΑΣΗΣ ΑΠΟΔΗΜΩΝ 

ΚΑΙ ΠΑΛΙΝΝΟΣΤΟΥΝΤΩΝ ΟΜΟΓΕΝΩΝ ΕΛΛΗΝΩΝ 

Άρθρο 15 

Λύση Ε.Ι.Υ.Α.Α.Π.Ο.Ε. - Εκκαθάριση 

1. Το Εθνικό Ίδρυμα Υποδοχής και Αποκατάστασης Α¬ 
ποδήμων και Παλιννοστούντων Ομογενών Ελλήνων 
(Ε.Ι.Υ.Α.Α.Π.Ο.Ε.), του οποίου η σύσταση εγκρίθηκε με το 
από 23.11/13.12.1990 προεδρικό διάταγμα (ΦΕΚ 782 Α') 


λύεται και τίθεται υπό εκκαθάριση απάτη δημοσίευση της 
κοινής υπουργικής απόφασης της επόμενης παραγρά¬ 
φου. 

2. Με κοινή απόφαση των Υπουργών Οικονομίας και Οι¬ 
κονομικών, Εξωτερικών και Εσωτερικών, Δημόσιας Διοί¬ 
κησης και Αποκέντρωσης, που δημοσιεύεται στην Εφη¬ 
μερίδα της Κυβερνήσεως, διορίζεται πενταμελής επιτρο¬ 
πή εκκαθάρισης. Η επιτροπή υποχρεούται να περατώσει 
τις εκκρεμείς υποθέσεις του Ιδρύματος, να εισπράξειτις 
απαιτήσεις και να εξοφλήσει τα χρέη του, μέσα σε προ¬ 
θεσμία έξι μηνών από το διορισμό της. Με όμοιες αποφά¬ 
σεις μπορεί να παρατείνεται η προθεσμία της εκκαθάρι¬ 
σης, να καθορίζεται λεπτομερώς ο τρόπος και η διαδικα¬ 
σία εκκαθάρισης, οι συναφείς προς το σκοπό του 
Ιδρύματος διαχειριστικές πράξεις στις οποίες μπορεί να 
προβαίνει η επιτροπή κατά τη διάρκεια της εκκαθάρισης, 
τα καθήκοντα και οι υποχρεώσεις της επιτροπής, η αμοι¬ 
βή των μελών της, καθώς και κάθε σχετικό θέμα. 

3. Μέσα σε προθεσμία ενός μηνός από τη δημοσίευση 
του παρόντος νόμου, το Διοικητικό Συμβούλιο του Εθνι¬ 
κού Ιδρύματος Υποδοχής και Αποκατάστασης Αποδήμων 
και Παλιννοστούντων Ομογενών Ελλήνων υποχρεούται 
να αποστείλει απογραφή και περιγραφή των ακινήτωντου 
ιδρύματος, καθώς και των ακινήτων κυριότητας του Δη¬ 
μοσίου τα οποία διαχειρίζεται στις Κτηματικές Υπηρεσίες 
του Δημοσίου, του Υπουργείου Οικονομίας και Οικονομι¬ 
κών και στις Περιφέρειες στις οποίες ευρίσκονται τα ακί¬ 
νητα. 

Άρθρο 16 

Περιουσία 

1. Από τη δημοσίευση της απόφασης διορισμού της ε¬ 
πιτροπής εκκαθάρισης του Ιδρύματος, η κυριότητα και 
κάθε εμπράγματο ή άλλο δικαίωμα επί των ακινήτων του 
Εθνικού Ιδρύματος Υποδοχής και Αποκατάστασης Απο¬ 
δήμων και Παλιννοστούντων Ομογενών Ελλήνων, καθώς 
και η κινητή περιουσία του, περιέρχεται αυτοδικαίως στο 
Ελληνικό Δημόσιο. 

2. Μέσα σε προθεσμία δύο μηνών από τη δημοσίευση 
της απόφασης διορισμού της επιτροπής εκκαθάρισης, η 
επιτροπή εκκαθάρισης υποχρεούται στη διενέργεια απο- 
γραφής όλων των ακινήτων που κατά τις διατάξεις της 
προηγούμενης παραγράφου, περιέρχονται στην κυριό¬ 
τητα του Δημοσίου. Η έκθεση απογραφής εγκρίνεται με 
απόφαση των Υπουργών Οικονομίας και Οικονομικών και 
Εξωτερικών. 

Απόσπασμα της εγκεκριμένης εκθέσεως, που περιγρά¬ 
φει τα αποκτώμενα κατά κυριότητα από το Δημόσιο ακί¬ 
νητα, καθώς και τα λοιπά εμπράγματα δικαιώματα επί α¬ 
κινήτων, με την περίληψη που προβλέπεται από τις διατά¬ 
ξεις του άρθρου 9 του β.δ. 533/1963 (ΦΕΚ 147 Α'), 
καταχωρείται ατελώς στα οικεία βιβλία μεταγραφών του 
αρμόδιου υποθηκοφυλακείου. Ανάλογα ισχύουν σε περί¬ 
πτωση εγγραφών σε κτηματικά βιβλία. 

3. Με κοινή απόφαση των Υπουργών Οικονομίας και Οι¬ 
κονομικών, Εξωτερικών και Εσωτερικών, Δημόσιας Διοί¬ 
κησης και Αποκέντρωσης, που εκδίδεται εντός τριών μη¬ 
νών από τη δημοσίευση του παρόντος νόμου, καθορίζο¬ 
νται ο τρόπος διοικήσεως και διαχειρίσεως των ακινήτων, 
οι όροι και οι προϋποθέσεις δωρεάν παραχώρησής τους 
για την αποκατάσταση παλιννοστούντων ομογενών ή, εάν 
δεν είναι κατάλληλα για το σκοπό αυτόν, σε νομικά πρό¬ 
σωπα του δημόσιου τομέα, όπως αυτός ορίζεται από το 

άρθρο 1 παρ. 6του Ν. 1256/1982 (ΦΕΚ65 Α'), για την εξυ¬ 
πηρέτηση ιδίως της αποκατάστασης των παλιννοστού- 
ντων ομογενών, οι δικαιούχοι, ο τύπος του παραχωρητη¬ 
ρίου τίτλου και το περιεχόμενό του, η διαδικασία και τα 
όργανα εκδόσεώς του, ο τύπος και το περιεχόμενο των α- 
παιτούμενων πράξεων σύστασης οριζοντίου ή κάθετης ι¬ 
διοκτησίας και των οικείων κανονισμών, τα αρμόδια όρ¬ 
γανα εκδόσεώς των πράξεων και των κανονισμών και κά¬ 
θε άλλο σχετικό θέμα ή διαδικασία που αφορά τη 
διαχείριση ή την παραχώρηση των ακινήτων ή την εφαρ¬ 
μογή του παρόντος άρθρου. 

4. Η έκδοση και η μεταγραφή, καθώς και η εγγραφή στα 
κτηματικά βιβλία, των κατά την προηγούμενη παράγραφο 
εκδιδομένων τίτλων παραχώρησης, πράξεων και κανονι¬ 
σμών, απαλλάσσεται από κάθε φόρο, περιλαμβανομένου 
και του φόρου μεταβίβασης ακινήτων, τέλος, χαρτόσημο, 
εισφορά ή δικαίωμα, υπέρ του Δημοσίου ή τρίτων. Ομοί¬ 
ως απαλλάσσεται από κάθε φύσης επιβάρυνση η κατά τις 
παραγράφους 1 και 5 του παρόντος άρθρου μεταβίβαση 
των περιουσιακών στοιχείων του Ιδρύματος προς το Δη¬ 
μόσιο και κάθε άλλη πράξη που συνδέεται με αυτήν. 

5. Η προστασία των δικαιωμάτων του Δημοσίου επί των 
ακινήτων ασκείται από το Υπουργείο Οικονομίας και Οικο¬ 
νομικών μέσω των αρμόδιων Κτηματικών Υπηρεσιών. Η δι¬ 
οίκηση και διαχείριση των ανωτέρω ακινήτων, καθώς και 
των ακινήτων κυριότητας του Δημοσίου τα οποία διαχειρι¬ 
ζόταν το Ίδρυμα περιέρχεται στις Περιφέρειες, στα διοι¬ 
κητικά όρια των οποίων ευρίσκονται τα ακίνητα αυτά, και 
οι οποίες μπορεί να χρησιμοποιούν για το σκοπό αυτόν και 
τις υπηρεσίες του υπό εκκαθάριση Ε.Ι.Υ.Α.Α.Π.Ο.Ε.. Η δια¬ 
χείριση αποβλέπει στην κατά τον καλύτερο τρόπο και στο 
συντομότερο δυνατό χρόνο αποκατάσταση παλιννοστού- 
ντων ομογενών. 

Μέχρι να πραγματοποιηθεί η προβλεπόμενη στην πα¬ 
ράγραφο 2 μεταγραφή, η επιτροπή εκκαθάρισης μπορεί 
να ασκεί κάθε ένδικο βοήθημα και να εκδίδει κάθε ανα¬ 
γκαία πράξη προστασίας της νομής και της κυριότητας 
του Δημοσίου στο όνομά του. Το αυτό ισχύει και για την κι¬ 
νητή περιουσία του Ιδρύματος, μέχρι αυτή να διατεθεί κα¬ 
τά τα οριζόμενα στην παράγραφο 6. 

6. Με απόφαση του Υπουργού Εξωτερικών καθορίζεται 
η διαδικασία παράδοσης της κινητής περιουσίας του 
Ε.Ι.Υ.Α.Α.Π.Ο.Ε. από την επιτροπή εκκαθάρισης στο Υ¬ 
πουργείο Εξωτερικών. Με την ίδια απόφαση μπορεί να 
προβλεφθεί και η παράδοση μέρους της κινητής περιου¬ 
σίας του Ιδρύματος στη Γενική Γραμματεία Αποδήμου Ελ¬ 
ληνισμού, στις Περιφέρειες ή η δωρεάν παραχώρηση κα¬ 
τά κυριότητα σε νομικά πρόσωπα του δημόσιου τομέα 
του άρθρου 1 παρ. 6 του Ν. 1256/1982, με σκοπό την α¬ 
ποκατάσταση παλιννοστούντων ομογενών. 

Άρθρο 17 
Προσωπικό 

1. Δύο μήνες μετά τη δημοσίευση της αποφάσεως διο¬ 
ρισμού της επιτροπής εκκαθαρίσεως, οι συμβάσεις εργα¬ 
σίας του κάθε φύσης προσωπικού του Ιδρύματος, με την 
εξαίρεση εκείνου που κάνει χρήση του δικαιώματος μετα¬ 
φοράς κατά την επόμενη παράγραφο, καθώς και οι συμ¬ 
βάσεις έμμισθης εντολής με πάγια αντιμισθία, θεωρού¬ 
νται ότι λύθηκαν αυτοδικαίως, χωρίς να απαιτείται καταγ¬ 
γελία ή η τήρηση οποιουδήποτε όρου ή προϋποθέσεως. 
Οι απολυόμενοι δικαιούνται την καταβολή της αποζημιώ- 
σεως λόγω καταγγελίας της συμβάσεως. 


2. Εντός αποκλειστικής προθεσμίας ενός μηνάς από τη 
δημοσίευση της πράξεως διορισμού της επιτροπής εκ¬ 
καθαρίσεως, οι εργαζόμενοι με σχέση εξαρτημένης ερ¬ 
γασίας αορίστου χρόνου έχουν δικαίωμα, με αίτησή 
τους, που υποβάλλεται στην επιτροπή, να επιλέξουν αντί 
της αποζημιώσεως λόγω καταγγελίας της συμβάσεως, 
τη μεταφορά με την ίδια σχέση εργασίας στα Υπουργεία 
Εξωτερικών, Εσωτερικών, Δημόσιας Διοίκησης και Απο¬ 
κέντρωσης, Εθνικής Παιδείας και Θρησκευμάτων, Μακε¬ 
δονίας - Θράκης, στη Γενική Γραμματεία Αποδήμου Ελ¬ 
ληνισμού και στις Περιφέρειες, καθώς και στα Ανώτατα 
Εκπαιδευτικά Ιδρύματα, ανάλογα με τις ανάγκες τους. 
Το αυτό δικαίωμα έχουν και οι απασχολούμενοι με σχέση 
έμμισθης εντολής δικηγόροι. Η μεταφορά ενεργείται σε 
νομικά πρόσωπα δημοσίου δικαίου, κατά προτίμηση ε¬ 
ποπτευόμενα από τα οριζόμενα στο πρώτο εδάφιο Υ¬ 
πουργεία, ανάλογα με τις ανάγκες τους. Το ανωτέρω 
προσωπικό και οι δικηγόροι απασχολούνται από το υπό 
εκκαθάριση Ίδρυμα έως την ολοκλήρωση της διαδικα¬ 
σίας μεταφοράς τους. 

Η μεταφορά διενεργείται με κοινή απόφαση των Υ¬ 
πουργών Οικονομίας και Οικονομικών, Εξωτερικών και Ε¬ 
σωτερικών, Δημόσιας Διοίκησης και Αποκέντρωσης, σε 
κατηγορία προσωπικού της εκπαιδευτικής βαθμίδας που 
ανήκει ο μεταφερόμενος και σε ειδικότητα κατά το δυνα¬ 
τόν ανάλογη ή παραπλήσια των καθηκόντων τα οποία α¬ 
σκούσε. Σε περίπτωση που η μεταφορά γίνεται σε υπηρε¬ 
σία που ανήκει στο Υπουργείο Μακεδονίας - Θράκης, η α¬ 
πόφαση συνυπογράφεται και από τον Υπουργό αυτόν. Η 
μεταφορά μπορεί να γίνεται και σε προσωποπαγείς θέ¬ 
σεις, που συνιστώνται με την απόφαση της μεταφοράς 
και ένταξης και καταργούνται αυτοδίκαια με την κατά ο- 
ποιονδήποτετρόπο αποχώρηση του υπαλλήλου. Οιμετα- 
φερόμενοι συνεχίζουν να υπάγονται, ως προς την κύρια 
και επικουρική ασφάλιση, στους φορείς που υπάγονταν 
πριν τη μεταφορά τους και κατατάσσονται σε μισθολογι- 
κά κλιμάκια ανάλογα με τα προσόντα και το χρόνο υπη¬ 
ρεσίας τους στο Ε.Ι.Υ.Α.Α.Π.Ο.Ε. Οι διατάξεις της παρα¬ 
γράφου 3 του άρθρου 20 του Ν. 2515/1997 (ΦΕΚ 154 Α') 
τυγχάνουν εφαρμογής. 

Η αμοιβή των δικηγόρων με σχέση έμμισθης εντολής 
που μεταφέρονται ρυθμίζεται από τις διατάξεις του άρ¬ 
θρου 2 του Ν. 1093/1980 (ΦΕΚ 270 Α'), όπως αντικατα- 
στάθηκε με το άρθρο 12του Ν. 1816/1988 (ΦΕΚ251 Α'), 
σε συνδυασμό με το άρθρο 24 του Ν. 2470/1997 (ΦΕΚ 
40 Α'). 

3. Με κοινή απόφαση των Υπουργών Εξωτερικών και Ε¬ 
σωτερικών, Δημόσιας Διοίκησης και Αποκέντρωσης ρυθ¬ 
μίζονται η διαδικασία της μεταφοράς του εν λόγω προ¬ 
σωπικού και κάθε άλλο σχετικό θέμα. 

4. Με κοινή απόφαση των Υπουργών Εξωτερικών και Ε¬ 
σωτερικών, Δημόσιας Διοίκησης και Αποκέντρωσης, επι¬ 
τρέπεται, ύστερα από αίτημα της επιτροπής εκκαθάρι¬ 
σης, η διάθεση σε αυτήν με απόσπαση, προσωπικού που 
έχει μεταφερθεί κατά την προηγούμενη παράγραφο, για 
την υποβοήθηση του έργου της εκκαθάρισης. 

Άρθρο 18 

Πέρας της εκκαθάρισης 

1. Το πέρας της εκκαθάρισης διαπιστώνεται με κοινή α¬ 
πόφαση των Υπουργών Οικονομίας και Οικονομικών, Ε¬ 
ξωτερικών και Εσωτερικών, Δημόσιας Διοίκησης και Απο¬ 
κέντρωσης, που δημοσιεύεται στην Εφημερίδα της Κυ- 

βερνήσεως. Με την επιφύλαξη των διατάξεων των προη¬ 
γούμενων παραγράφων, όσον αφορά τη μεταβίβαση της 
κυριότητας και των λοιπών εμπράγματων δικαιωμάτων ε¬ 
πί των ακινήτων του Εθνικού Ιδρύματος Υποδοχής και Α¬ 
ποκατάστασης Αποδήμων και Παλιννοστούντων Ομογε¬ 
νών Ελλήνων, καθώς και τη διαχείριση αυτών, με τη λήξη 
της εκκαθάρισης το Ελληνικό Δημόσιο υπεισέρχεται αυ¬ 
τοδικαίως και χωρίς άλλη διαδικασία σε άλατα δικαιώμα¬ 
τα και τις υποχρεώσεις του Ιδρύματος, θεωρούμενο ως 
καθολικός διάδοχος αυτού, περιλαμβανόμενων και όσων 
γεννήθηκαν κατά την εκκαθάριση. Εγγυήσεις και ασφά¬ 
λειες υπέρ των μεταβιβαζόμενων απαιτήσεων διατηρού¬ 
νται. 

2. Εκκρεμείς δίκες με διάδικο το Ίδρυμα συνεχίζονται 
μετά τη λήξη της εκκαθάρισης στο όνομα του Ελληνικού 
Δημοσίου, ως καθολικού διαδόχου, χωρίς άλλη διατύπω¬ 
ση, χωρίς να επέρχεται βίαιη διακοπή τους και χωρίς να α¬ 
παιτείται δήλωση περί επαναλήψεώςτους. Μέχριτότε ως 
διάδικος δύναται να παρίσταται στο όνομα του Δημοσίου 
και η επιτροπή εκκαθάρισης, η οποία δικαιούται και σε έ¬ 
γερση νέων ενδίκων βοηθημάτων για την προστασία της 
περιουσίας του Ιδρύματος. 

Άρθρο 19 

Μεταβατικές διατάξεις 

Από τη δημοσίευση της απόφασης διορισμού της επι¬ 
τροπής εκκαθάρισης οι οικείες Περιφέρειες υποκαθι- 
στούν αυτοδικαίως το Ε.Ι.Υ.Α.Α.Π.Ο.Ε. στις μισθωτικές 
συμβάσεις που αυτό είχε συνάψει σε εφαρμογή του άρ¬ 
θρου 3παρ. 2περ. β'του Ν. 2790/2000 (ΦΕΚ24Α'). 

ΚΕΦΑΛΑΙΟ ΤΕΤΑΡΤΟ 
ΤΕΛΙΚΕΣ ΔΙΑΤΑΞΕΙΣ 

Άρθρο 20 
Εξουσιοδοτήσεις 

Στο τέλος της παραγράφου 1 του άρθρου 55 του Ορ¬ 
γανισμού του Υπουργείου Εξωτερικών προστίθεται εδά¬ 
φιο ως εξής: 

«Με απόφαση του Υπουργού Εξωτερικών ορίζονται η 
μορφή και ο τύπος των διπλωματικών και ειδικών υπηρε¬ 
σιακών διαβατηρίων, καθώς και τα απαραίτητα στοιχεία 
που αυτά περιλαμβάνουν.» 

Άρθρο 21 
Κωδικοποίηση 

Στον Οργανισμό του Υπουργείου Εξωτερικών προστί¬ 
θεται άρθρο 151 ως εξής: 


«Άρθρο 151 
Κωδικοποίηση 

Με προεδρικό διάταγμα, που εκδίδεται μετά από πρό¬ 
ταση του Υπουργού Εξωτερικών, επιτρέπεται εκάστοτε η 
κωδικοποίηση του κειμένου του Οργανισμού του Υπουρ¬ 
γείου Εξωτερικών. Επιτρέπεται η διόρθωση ημαρτημέ¬ 
νων, η αναδιάταξη, γενικά, της ύλης, η μεταβολή της σει¬ 
ράς των άρθρων, παραγράφων και εδαφίων, η σύμπτυξη 
και η διαίρεσή τους και η δημιουργία νέων, καθώς και η 
φραστική ή λεκτική μεταβολή τους προς σκοπό νομοτε- 
χνικής εναρμόνισης.» 

Αρθρο 22 
Έναρξη ισχύος 

Η ισχύς του παρόντος νόμου αρχίζει από τη δημοσίευ¬ 
σή του στην Εφημερίδα της Κυβερνήσεως, με εξαίρεση 
τις διατάξεις εκείνες για τις οποίες προβλέπεται διαφο¬ 
ρετική έναρξη ισχύος. 

Παραγγέλλομε τη δημοσίευση του παρόντος στην Ε¬ 
φημερίδα της Κυβερνήσεως και την εκτέλεσή του ως νό¬ 
μου του Κράτους. 

Αθήνα, 4 Δεκεμβρίου 2002 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 


ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 


Ν. ΧΡΙΣΤΟΔΟΥΛΑΚΗΣ 


ΕΞΩΤΕΡΙΚΩΝ 

Γ. ΠΑΠΑΝΔΡΕΟΥ 


ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Κ. ΣΚΑΝΔΑΛΙΔΗΣ 


ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Π. ΕΥΘΥΜΙΟΥ 


ΕΡΓΑΣΙΑΣ 

ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Δ. ΡΕΠΠΑΣ 


ΔΙΚΑΙΟΣΥΝΗΣ 

Φ. ΠΕΤΣΑΛΝΙΚΟΣ 


ΜΑΚΕΔΟΝΙΑΣ - ΘΡΑΚΗΣ 

Γ. ΠΑΣΧΑΛΙΔΗΣ 


Θεωρήθηκε και τέθηκε η Μεγάλη Σφραγίδα του Κράτους 
Αθήνα, 4 Δεκεμβρίου 2002 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Φ. ΠΕΤΣΑΛΝΙΚΟΣ 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θιιγο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιγο για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



Ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 θυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙπΙθγπθΙ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


ΘΙΙΓΟ 

ΘΙΙΓΟ 

θϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θυΓΟ ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































